CELEX: 52011PC0315
Language: hu
Date: 2011-06-01
Title: Javaslat AZ EURÓPAI PARLAMENT ÉS A TANÁCS RENDELETE az európai szabványosításról, valamint a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/105/EK és a 2009/23/EK európai parlamenti és tanácsi irányelv módosításáról

|
			
		
		
		52011PC0315
		
			Javaslat AZ EURÓPAI PARLAMENT ÉS A TANÁCS RENDELETE az európai szabványosításról, valamint a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/105/EK és a 2009/23/EK európai parlamenti és tanácsi irányelv módosításáról /* COM/2011/0315 végleges */
			
				
		
		
			
			   	INDOKOLÁS
1. A javaslat háttere
·      A javaslat készítésének oka és célja
Az európai szabványosítás az ipar, a hatóságok
és más érdekelt felek közötti, a nyitottság, az átláthatóság és a konszenzus
elvén alapuló önkéntes együttműködés keretében jött létre. Az európai ipar
számára a szabványok egy adott területen kialakult legjobb gyakorlatokat
összegzik, mivel azok valamennyi szereplő együttes tapasztalatát foglalják
össze. 
Az európai szabványosítás a jövőben
központi szerepet fog játszani számos területen, szélesebb körben, mint
napjainkban: az európai versenyképesség támogatásától kezdve a
fogyasztóvédelmen, az idősek és a fogyatékkal élők hozzáférésének
fejlesztésén át egészen az éghajlatváltozás kezeléséig. Átfogó, teljes
körű, hatékony és műszakilag naprakész európai szabványosítási
rendszerre van szükség annak érdekében, hogy valamennyi területen gyorsan
lehessen reagálni a felmerülő igényekre. Ez a rendszer a meglévő
rendszer erősségeire fog épülni, ugyanakkor a jövőben jelentkező
kihívások kezelése érdekében rugalmasnak és reagálóképesnek is kell lennie. 
Az EURÓPA 2020: Az intelligens, fenntartható
és inkluzív növekedés stratégiája [COM(2010)2020] című közleményében a
Bizottság hangsúlyozta, hogy szükség van az európai szabványosítás módszerének
javítására és az európai szabványok alkalmazására annak érdekében, hogy az
európai és nemzetközi szabványok az európai ipar hosszú távú versenyképességét
szolgálják, valamint a szabályozás terén olyan fontos célok megvalósítása
érdekében, mint például az e-kormányzat, az e-egészségügy vagy az
e-hozzáférhetőség.
Az Európai Parlament 2010. október 21-én
elfogadta az európai szabványosítás jövőjéről szóló jelentést [A7-0276/2010],
amelyben jelezte, hogy az európai szabványosítás felülvizsgálata során meg kell
őrizni annak sikeres elemeit, orvosolni kell hiányosságait, és
megfelelő egyensúlyt kell teremteni az európai, nemzeti és nemzetközi
dimenziók között. Elismerte továbbá, hogy az interoperabilitás kulcsfontosságú
az innováció és a versenyképesség tekintetében, különösen az IKT-ágazatban.
Az „Egységes piaci intézkedéscsomag: a
növekedés és bizalom serkentésének tizenkét eszköze” című 2011. szeptember
13-i közleményében a Bizottság tizenkét kiemelt intézkedése között, amelyeket
az EU intézményei 2012 végéig fognak elfogadni, az európai szabványügyi
rendszernek a szolgáltatásokra történő kiterjesztését is felsorolta.
·      Háttér-információk
A szabványok és a szabványosítás az Európai
Unió nagyon hatékony szabályozási eszközei. Bár a szabványok és a
szabványosítás sokkal több előnnyel jár az európai gazdaság számára,
azokat a szabályozás eszközeként használják többek között a termékek egységes
piacának működése, a hálózatok és rendszerek – különösen az IKT területén
– interoperabilitásának, a magas szintű fogyasztó- és környezetvédelem,
valamint a nagyobb innováció és társadalmi befogadás biztosítása érdekében.
A szabványok nélkülözhetetlenek a digitális
társadalomban a hálózatok és rendszerek interoperabilitásának – különösen az
IKT területén – biztosítása területén. A digitális alapú társadalomban az
IKT-megoldásokat éppúgy alkalmazzák a gazdasági ágazatban, mint a mindennapi
életünkben. Az IKT-megoldásoknak, alkalmazásoknak és szolgáltatásoknak képesnek
kell lenniük egymással kommunikálni, valamint interoperábilisaknak kell
lenniük, az interoperabilitáshoz szabványokra van szükség. 
Az európai szabványok fontos szerepet
játszanak az ipari termékek belső piacának működése során. Az európai
szabványok felváltják a nemzeti, és gyakran egymásnak ellentmondó nemzeti
szabványokat, amelyek adott esetben technikai akadályt jelenthetnek a nemzeti
piac számára. 
E rendelet alkalmazásában kétféle szabvány
került kidolgozásra: az egyik típusba tartozó európai szabványokat a Bizottság
előírása alapján úgynevezett „feladatmeghatározás” alapján európai
szabványügyi szervezetek (ESzSz) dolgozták ki, míg a másik típusba tartozó
európai szabványokat más szereplők (vállalkozások, nemzeti szabványügyi
szervezetek, érdekelt felek stb.) kezdeményezése alapján dolgozták ki. 
A jelen javaslat három fő kérdéssel
foglalkozik:
1. Gyorsan változó világunkban és
társadalmunkban, különösen azon ágazatokban, ahol rövid termék-élet- és
fejlesztési ciklus jellemző, a szabványoknak lépést kell tartaniuk a gyors
technológiai fejlődéssel. Bizonyos érdekelt felek az európai szabványoknak
a Bizottság előírása alapján történő kidolgozási folyamatát egészében
túl lassúnak tartják. A lassú szabványalkotási folyamat leghátrányosabb
következménye, hogy az egymással ellentétes nemzeti szabványok továbbélnek, ami
a szállítói láncban műszaki akadályt vagy kereskedelmi akadályt hozhat
létre, ha a nemzeti szabványt a protekcionizmus eszközeként alkalmazzák. Egy
másik következménye, hogy harmonizált szabványok hiányában a vállalatok nem
alkalmazhatják a megfelelő szabványt a megfelelőségre vonatkozó
vélelem érdekében, és igazolniuk kell az alkalmazandó uniós jogszabályban
megállapított megfelelőségértékelési modul alapján az alapvető
követelményeknek való megfelelést. Mindkét eset megakadályozza a belső piac
szétaprózódása vagy a megfelelőségértékelési eljárások miatt felmerült
költségek megtakarítását. Az egymásnak ellentmondó nemzeti szabványok vagy a
harmonizált szabványok hiánya az eltérő tételek előállításának
szükségessége miatt magasabb ügyleti költségekhez és magasabb fajlagos
költségekhez vezet. Az ipar erre a helyzetre a műszaki előírások
gyors kidolgozására szolgáló informális szabványosítási csatornákkal válaszol a
nemzetközi kiterjedésű interoperabilitás biztosítása érdekében.
2. A kis- és középvállalkozások (kkv-k) a
szabványok és a szabványosítás tekintetében számos problémával találkoznak.
Számos érdekelt fél szerint az egyik legfőbb probléma az, hogy a kkv-k a
szabványosítás területén – különösen európai szinten – általában
alulreprezentáltak. Továbbá, a szabványok gyakran a polgárok biztonságával és
kényelmével, a hálózatok hatékonyságával, a környezettel és egyéb közpolitikai
területekkel kapcsolatosak. Bár a szabványok fontos szerepet töltenek be a
társadalomban, az érdekelt társadalmi csoportok véleményét nem építik be
megfelelően az európai uniós szabványosítási folyamat során. A kkv-k,
valamint a szabványosításban érdekelt társadalmi csoportok nem megfelelő
képviseletének megoldása érdekében a kkv-kat, valamint az érdekelt társadalmi
csoportokat képviselő szervezetek pénzügyi hozzájárulást kapnak. A
támogatások jogosultsági, felhasználási feltételei és az elérhető pénzügyi
hozzájárulások típusai igen eltérőek. Egyes szervezetek számára
intézkedéshez nyújtott támogatást, míg más szervezeteknek működési
támogatást is odaítélnek. A kkv-k, valamint az érdekelt társadalmi csoportok
elégtelen részvételének leghátrányosabb következménye, hogy a folyamatot nem
tudják befolyásolni. 
3. Az IKT területén az interoperabilitást
biztosító számos szabványt nem az európai szabványügyi szervezetek, hanem a
szabványok kidolgozásával foglalkozó más szervezetek („nemzetközi fórumok és
konzorciumok”) dolgozták ki. Erre konkrét példák az internettel és a
világhálóval kapcsolatos szabványok. Többnyire a magasan képzett szakértelem
hiánya miatt a hagyományos szabványügyi szervezetek nem foglalkoztak az IKT
területével, így jelenleg a nemzetközi IKT szabványosítás nagyobb része a
hivatalos európai és nemzetközi szabványosítási rendszeren kívül zajlik. A 2004/18/EK
irányelv hatálya alá tartozó közbeszerezések esetén a „fórumok és konzorciumok
szabványai”-ra jelenleg csak kivételes esetekben hivatkozhatnak. Mivel ezek a
szabványok önmagukban nem tartoznak egyik olyan szabványkategóriába sem,
amelyre a hatóságok ajánlati felhívásukban hivatkozhatnak, az
elővigyázatos hatóságok tartózkodnak az ezekre történő
hivatkozásoktól. Ez azzal a következménnyel járhat, hogy a beszerzésre
kerülő IKT nem interoperábilis más hatóságok által megvásárolt IKT-vel. Ez
a nehézség gyakran akadályozza a hatóságokat IKT-stratégiájuk és
architektúrájuk meghatározásában, ideértve a szervezetek közötti határokon
átnyúló interoperabilitást is. 
·      Meglévő rendelkezések a javaslat által érintett területen
A javaslat hatályon kívül helyezi a 98/34/EK
irányelv egy részét, valamint az 1673/2006/EK és a 87/95/EGK határozatot. 
·      Összhang az Unió egyéb szakpolitikáival és célkitűzéseivel
E kezdeményezés az Európa 2020 stratégia
kiemelt kezdeményezéseinek – Innovatív Unió [COM(2010) 546], Iparpolitika [COM(2010)
614], Az európai digitális menetrend [COM(2010) 245] és az
Erőforrás-hatékony Európa [COM(2011)21] végrehajtását szolgálja. Továbbá
Az egységes piaci intézkedéscsomag [COM(2011) 206], valamint a
Fogyatékosságügyi stratégia 2010-2020 [COM(2010) 636] végrehajtását is
szolgálja. A kezdeményezés a Bizottság 2011. évi munkaprogramjában
szereplő stratégiai kezdeményezések közé tartozik.
2. KONZULTÁCIÓ AZ ÉRDEKELTEKKEL; HATÁSVIZSGÁLAT
·      Konzultáció az érdekeltekkel
A konzultáció módja, a legfontosabb
célterületek és a válaszadók köre
2009-ben és 2010-ben két általános nyilvános
konzultációt tartottak, míg 2010-ben speciális konzultációt szerveztek a
nemzeti hatóságok, az európai szabványügyi szervezetek, a nemzeti szabványügyi
testületek, az érdekeltek szervezetei, valamint a fórumok és konzorciumok
részvételével. „Az IKT-szabványosítás modernizálása az Európai Unióban – Az
előttünk álló út” című bizottsági fehér könyvet 2009-ben fogadták el.
Továbbá, e rendelet felhasználja az európai,
nemzeti és nemzetközi szabványügyi szervezetek, az ipar, a kkv-k, az NGO-k, a
szakszervezetek, tudományos körök, fórumok és konzorciumok, valamint az uniós
tagállamok hatóságainak 30 szakértőjéből álló független
szakértői csoport, az európai szabványosítási rendszer felülvizsgálatával
foglalkozó szakértői csoport (EXPRESS) által végzett munkát. Az EXPRESS 2010
februárjában nyújtotta be az Európai Bizottságnak a jelentését „Standardisation
for a competitive and innovative Europe: a vision for 2020” (Szabványosítás a
versenyképes és innovatív Európa érdekében: jövőkép 2020-ra) címmel. 
Az észrevételek és felhasználásuk rövid
ismertetése
A konzultációk során adott válaszok, valamint
„Az IKT-szabványosítás modernizálása az Európai Unióban – Az előttünk álló
út” című fehér könyv, az EXPRESS „Standardisation for a competitive and
innovative Europe: a vision for 2020” című jelentése és az Európai
Parlament jelentése képezik a ténylegesen kiválasztott politikai választási
lehetőségek alapját. 
2010. március 23. és 2010. május 21. között
nyílt internetes konzultációra került sor. A Bizottság 483 észrevételt kapott.
Az eredmények elérhetők az alábbi honlapon:
http://ec.europa.eu/enterprise/policies/european-standards/public-consultation/index_hu.htm.
·      Szakértői vélemények összegyűjtése és felhasználása
Külső szakértők bevonására nem volt
szükség.
·      Hatásvizsgálat
A hatásvizsgálat és a vezetői
összefoglaló áttekintést ad a választási lehetőségekről. 
Csak az 1.A (az európai szabványok
elkészítésének határidői) és az 1.C (átlátható és egyszerűsített
eljárás a harmonizált szabványok és más, a Bizottság által előírt európai
szabványok esetén), a 2.C (a kkv-kat és az érdekelt társadalmi csoportokat
képviselő szervezetek pozíciójának erősítése az európai szabványügyi
szervezeteken belül működési támogatás nyújtásának lehetősége révén)
és a 3.B (közbeszerzési eljárásban hivatkozás a „fórumok és konzorciumok
szabványai”-ra) szakpolitikai lehetőség felel meg a hatékonyság, az
eredményesség és a koherencia feltételeinek. Ennélfogva ez a 4 lehetőség
képezi a javaslat alapját.
A Bizottság elvégezte a munkaprogramban
szereplő hatásvizsgálatot, az erről készült jelentés az alábbi
honlapon érhető el:
http://ec.europa.eu/enterprise/policies/european-standards/index_hu.htm.
3. A JAVASLAT JOGI ELEMEI
·      A javaslat összefoglalása
1. A nemzeti szabványügyi testületek közötti
együttműködés átláthatóbbá válik.
2. Az információs és kommunikációs
technológiák területén lehetővé válik az egyéb szervezetek által
kidolgozott szabványok alkalmazása a közbeszerzések során, feltéve hogy e
szabványok megfelelnek a WTO nemzetközi szabványosítási eljárások elvein
alapuló kritériumoknak, valamint azokon a területeken, ahol nincsenek európai
szabványok, ahol az európai szabványokat nem vezették be a piacra, vagy ahol e
szabványok elavulttá váltak.
3. A tervezés tovább fog javulni: a Bizottság
éves munkaprogramot állít össze, amely meghatározza az európai szabványosítás
prioritásait és a szükséges felhatalmazásokat. 
4. A kkv-k és az érdekelt társadalmi csoportok
képviselete javulni fog az európai szabványosítás terén, és a kkv-kat és az
érdekelt társadalmi csoportokat képviselő szervezeteknek nyújtott pénzügyi
támogatást is biztosítják.
5. A Bizottságra és az európai szabványügyi
szervezetekre háruló adminisztratív terhek csökkenése például az
átalányösszegek nagymértékű egyszerűsítése révén, teljes mértékben
függetlenítve ezeket a végrehajtás tényleges költségeinek
ellenőrzésétől. E javaslat további elmozdulást jelent az elfogadott
mutatók és célok (eredmények) meghatározásán nyugvó, teljesítményalapú rendszer
irányába. A szabványalkotási folyamat hatékonysága és gyorsasága ilyen cél
lehet.
6. Bár széles körben alkalmaznak európai
szabványokat a közlekedés és logisztika, a postai szolgáltatások, valamint az
elektronikus hírközlő hálózatok és az elektronikus hírközlési
szolgáltatások terén, az önkéntes európai szabványok kevésbé jelentős
szerepet játszanak a szolgáltatások egységes piaca megteremtésének
támogatásában. Ennélfogva a javaslat alkalmazási körében szolgáltatási
szabványokat tartalmaz annak érdekében, hogy lehetővé tegye a Bizottság
számára, hogy megbízást adjon az európai szolgáltatási szabványok
kidolgozására, valamint hogy e munka költségeinek egy részét finanszírozza. 
·      Jogalap
Az EUMSZ 114. cikke.
·      A szubszidiaritás elve
Mivel a javaslat nem tartozik az Európai Unió
kizárólagos hatáskörébe, a szubszidiaritás elve érvényesül.
A javaslat célkitűzéseit a tagállamok a
következők miatt nem tudják kielégítően megvalósítani:
Az európai szabványosítás támogatja az
egységes piacot megteremtő európai jogszabályokat, és hozzájárul az
európai ipar versenyképességének növekedéséhez. A termékekre vonatkozó
szabványok európai harmonizálása lebontja a kereskedelem technikai akadályait,
amelyeket adott esetben az egymással ellentétes nemzeti szabványok okoztak.
Ennélfogva az európai szabványosítás problémái európai szintű megoldást
követelnek. 
A javaslat célkitűzései uniós fellépéssel
a következők miatt valósíthatók meg jobban.
Az Unión belüli kereskedelem előtt álló,
a termékekre vonatkozó eltérő nemzeti szabványokból adódó akadályoknak a
belső piac működésének biztosítása érdekében történő leküzdését
mint célt a tagállamok nem tudták kielégítően megvalósítani. Ezért a
szubszidiaritás elvével összhangban, a probléma nagyságrendje és hatása miatt e
célt további, uniós szintű fellépéssel indokolt megvalósítani.
Az európai szabványok fontos szerepet
játszanak az ipari termékek belső piacának működése során. Az európai
szabványok a gyakran egymásnak ellentmondó és a nemzeti piacra való belépés
előtti technikai akadályokat képező nemzeti szabványok helyébe
lépnek. A harmonizált szabványok biztosítják, hogy a termékek megfeleljenek az
uniós jogszabályokban megállapított alapvető követelményeknek. Egy
„harmonizált” európai szabványnak való megfelelés biztosítja a termékbiztonság
előírt szintjét. A harmonizált szabványok alkalmazása azonban még mindig
önkéntes alapú, és a gyártó más olyan műszaki megoldást is alkalmazhat,
amely igazolja, hogy a terméke megfelel az alapvető követelményeknek. 
A hatásvizsgálati eljárás során számos,
jogalkotással nem járó szakpolitikai lehetőséget a szubszidiaritással
összefüggő okok miatt vetettek el, mint az részletesen olvasható a
hatásvizsgálatban.
A javaslat ezért megfelel a szubszidiaritás
elvének.
·      Az arányosság elve
A javaslat megfelel az arányosság elvének a
következők miatt:
A javaslat az egymásnak ellentmondó nemzeti
szabványok elkerülése érdekében kizárólag az európai szabványosítás
működésére és a nemzeti szabványügyi testületek közötti
együttműködésre vonatkozik. 
A javaslat semmilyen új igazgatási terhet nem
eredményez a gazdasági szereplők, a nemzeti kormányok, a regionális és
helyi hatóságok, valamint a polgárok számára. 
·      A jogi aktus típusának megválasztása
Javasolt aktus: rendelet.
Más jogi aktus nem felelne meg a
következők miatt:
A javasolt lehetőségek, valamint az
egyszerűsítések nem kívánják meg a tagállamok jogszabályainak módosítását.
A jogi aktus kizárólag az európai szabványügyi szervezetekre, a nemzeti
szabványügyi testületek közötti együttműködésre, a kkv-kat és az európai
szabványosításban érdekelt társadalmi csoportokat képviselő szervezetek
bevonására, valamint a Bizottságra vonatkozik. Ezért jelen esetben egy irányelv
nem a megfelelő jogi aktus lenne. 
A jogi aktusnak általános hatályúnak kell
lennie, különösen a fórumok és konzorciumok szabványainak a közbeszerzések
során történő alkalmazása terén, amelyeknek valamennyi tagállamban
közvetlenül alkalmazandónak kell lenniük. Továbbá a jogi aktus számos
kötelezettséget tartalmaz, amelyek közvetlenül alkalmazandók az európai
szabványügyi szervezetekre, a nemzeti szabványügyi testületekre, a kkv-kat és
az európai szabványosításban érdekelt társadalmi csoportokat képviselő
szervezetekre, valamint a Bizottságra vonatkozóan. Ezért a rendelet a
legmegfelelőbb jogi aktus. Más lehetőség nem lett volna elegendő
a javasolt célkitűzések eléréséhez.
4. KÖLTSÉGVETÉSI VONZATOK
A költségvetési vonzatokat a pénzügyi
kimutatás tartalmazza.
5. KIEGÉSZÍTŐ INFORMÁCIÓK
·      Egyszerűsítés
A javaslat eredményeképpen egyszerűsödik
a jogi szabályozás.
A szabványosítás ki fog terjedni a
szolgáltatásokra. A pénzgazdálkodás egyszerűsödni fog. További információ
lentebb található.
A javaslat a közösségi joganyag
korszerűsítésére és egyszerűsítésére irányuló folytatólagos
bizottsági program, valamint a Bizottság jogalkotási és munkaprogramja
(hivatkozás: 2010/ENTR/0021) részét képezi.
·      Meglévő jogszabályok hatályon kívül helyezése
A javaslat elfogadása meglévő
jogszabályok hatályon kívül helyezését eredményezi.
·      Felülvizsgálatra/módosításra/megszüntetésre vonatkozó rendelkezés
A javaslat felülvizsgálatra vonatkozó
rendelkezést tartalmaz.
·      Európai Gazdasági Térség
A javasolt aktus érinti az Európai Gazdasági
Térséget, ezért arra is ki kell terjeszteni.
·      A javaslat részletes magyarázata
A javaslat célja az alábbi jogi aktusok
felülvizsgálata és egyesítése:
1. Az információtechnológia és távközlés
területén történő szabványosításról szóló 87/95/EGK tanácsi határozat,
majdnem valamennyi (elavult) rendelkezésének hatályon kívül helyezésével és a
közbeszerzés területén az európai szabványügyi testületeken kívüli szervezetek
által kidolgozott IKT-szabványok alkalmazását lehetővé tevő új
rendszer bevezetésével.
2. A műszaki szabványok és szabályok
terén történő információszolgáltatási eljárás és az információs társadalom
szolgáltatásaira vonatkozó szabályok megállapításáról szóló 98/34/EK irányelv
(a műszakiszabály-tervezetek bejelentésére vonatkozó cikkek nem tartoznak
a javaslat hatálya alá, és nem módosulnak), a következő intézkedéseken
keresztül: a szabványosítással kapcsolatos európai együttműködés ki fog
terjedni a szolgáltatásokra, a nemzeti szabványügyi testületek közötti
együttműködés átláthatóbbá válik, a kkv-k és az érdekelt társadalmi
csoportok képviselete javulni fog az európai szabványosítás terén, a kkv-kat és
az érdekelt társadalmi csoportokat képviselő szervezeteknek is pénzügyi
támogatást biztosítanak.
3. Az európai szabványosítás finanszírozásáról
szóló 1673/2006/EK határozat. A határozat alapelvei nem változnak, de az új
költségvetési rendelettel összhangban a következő új szabályok kerülnek
bevezetésre: az operatív szolgáltatásokra és az európai szabványügyi
szervezetekre háruló adminisztratív terhek csökkenése például az
átalányösszegek nagymértékű egyszerűsítése révén, teljes mértékben
függetlenítve ezeket a végrehajtás tényleges költségeinek
ellenőrzésétől. E javaslat további elmozdulást jelent az elfogadott
mutatók és célok (eredmények) meghatározásán nyugvó, teljesítményalapú rendszer
irányába. A szabványalkotási folyamat hatékonysága és gyorsasága ilyen cél
lehet.
2011/0150 (COD)
Javaslat
AZ EURÓPAI PARLAMENT ÉS A TANÁCS
RENDELETE
az európai szabványosításról, valamint a 89/686/EGK
és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK,
a 98/34/EK, a 2004/22/EK, a 2007/23/EK, a 2009/105/EK és a 2009/23/EK európai
parlamenti és tanácsi irányelv módosításáról
(EGT-vonatkozású szöveg)
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak 114. cikkére, 
tekintettel az Európai Bizottság javaslatára,
a jogalkotási aktus tervezete nemzeti parlamenteknek
való megküldését követően,
tekintettel az Európai Gazdasági és Szociális
Bizottság véleményére[1],
a rendes jogalkotási eljárás keretében,
mivel:
(1)              
A szabványosítás elsődleges célja olyan
önkéntes műszaki vagy minőségi előírások meghatározása, amelyek
jelenlegi vagy jövőbeli termékek, gyártási folyamatok vagy szolgáltatások
megfelelését biztosíthatják. A szabványosítás különböző kérdésekre
terjedhet ki, mint például egy bizonyos termék különböző fokozatainak vagy
méreteinek szabványosítására, vagy műszaki előírások meghatározására
olyan termék- vagy szolgáltatáspiacokon, ahol a más termékekkel vagy
rendszerekkel való kompatibilitás és interoperabilitás alapvető
követelmény. 
(2)              
Az európai szabványosítás elősegíti a
vállalkozások versenyképességének növelését különösen az áruk és szolgáltatások
szabad mozgásának, a hálózatok, a kommunikációs eszközök interoperabilitásának,
a technológiai fejlesztésnek és az innováció előmozdításával. A szabványok
többek között a belső piacon a gazdasági átjárhatóság fokozása, valamint
az új és jobb termékek vagy piacok fejlődésének ösztönzése és a jobb
ellátási feltételek elősegítése révén jelentős pozitív gazdasági
hatásokat gyakorolnak. A szabványok így általában fokozzák a versenyt, és
csökkentik a kibocsátási és értékesítési költségeket, ami az egész gazdaság
számára előnyös. A szabványok fenntarthatják és javíthatják a
minőséget, információt nyújthatnak, és biztosíthatják az
interoperabilitást és kompatibilitást, ezzel növelve az értéket a fogyasztók
számára.
(3)              
Az európai szabványokat továbbra is az európai
szabványügyi testületeknek, nevezetesen az Európai Szabványügyi Bizottságnak
(CEN), az Európai Elektrotechnikai Szabványügyi Bizottságnak (CENELEC) vagy az
Európai Távközlési Szabványügyi Intézetnek (ETSI) kell elfogadni. 
(4)              
Az európai szabványok igen fontos szerepet
játszanak a belső piac szempontjából, különösen azáltal, hogy a forgalomba
hozott termékek tekintetében vélelmezhető az e termékekre vonatkozóan az
uniós harmonizációs jogszabályokban megállapított alapvető követelményeknek
való megfelelés.
(5)              
Az európai szabványosításra egy sajátos jogi
keretrendszer vonatkozik, amelyet három jogi aktus, nevezetesen a műszaki
szabványok és szabályok terén történő információszolgáltatási eljárás és
az információs társadalom szolgáltatásaira vonatkozó szabályok megállapításáról
szóló, 1998. június 22-i 98/34/EK európai parlamenti és tanácsi irányelv[2], az
európai szabványosítás finanszírozásáról szóló, 2006. október 24-i 1673/2006/EK
európai parlamenti és tanácsi határozat[3],
valamint az információtechnológia és távközlés területén történő
szabványosításról szóló, 1986. december 22-i 87/95/EGK tanácsi határozat[4] alkot. A
jelenlegi keretszabályozás azonban már nincs összhangban az európai
szabványosítás utóbbi évtizedekben végbement fejlődésével. Ezért a
keretszabályozást egyszerűsíteni és a szabványosítás új elemeire
történő kiterjesztésével módosítani kell annak érdekében, hogy az európai
szabványosítás legújabb fejlődéseit és jövőbeli kihívásaihoz
igazodjon. Ez különösen a szolgáltatási szabványok jelentős
fejlődésére és a hivatalos szabványoktól eltérő egyéb szabvány
jellegű dokumentumok kidolgozására vonatkozik.
(6)              
A szabványok és a szabványosítás mint uniós
politikai eszközök hatékonyságának biztosítása érdekében egy olyan hatékony és
eredményes szabványosítási rendszerre van szükség, amely rugalmas és átlátható
teret nyújt a résztvevők közötti megegyezés kialakítására, valamint
pénzügyileg is életképes. 
(7)              
A belső piaci szolgáltatásokról szóló, 2006.
december 12-i 2006/123/EK európai parlamenti és tanácsi irányelv[5] általános
rendelkezéseket állapít meg a szolgáltatók letelepedési szabadságának
gyakorlása és a szolgáltatások szabad mozgásának megkönnyítése érdekében, a
szolgáltatások magas színvonalának megőrzése mellett. Az irányelv
előírja a tagállamok számára, hogy a Bizottsággal együttműködésben
ösztönözzék az önkéntes európai szabványok kidolgozását, a különböző
tagállamok szolgáltatói által nyújtott szolgáltatások
összeegyeztethetőségének, a szolgáltatás igénybevevőihez eljutó
tájékoztatás és a szolgáltatásnyújtás minőségének javítása érdekében. A 98/34/EK
irányelv azonban csak a termékszabványokra alkalmazandó, míg a szolgáltatásokra
vonatkozó szabványokra kifejezetten nem terjed ki. A szolgáltatások és a
termékek megkülönböztetése azonban egyre kevésbé bír jelentőséggel a
belső piac jelenlegi helyzetében. A gyakorlatban nem minden esetben lehet
egyértelműen megkülönböztetni a termékszabványokat a szolgáltatásokra
vonatkozó szabványoktól. Számos termékszabványnak van szolgáltatási eleme, miközben
a szolgáltatásokra vonatkozó szabványok több esetben részben termékekhez is
kapcsolódnak. Szükséges tehát a jogi keretrendszert ezen új körülményekhez
igazítani, hatályának a szolgáltatásokra vonatkozó szabványokra történő
kiterjesztésével.
(8)              
Az önkéntes szolgáltatási szabványok kidolgozását a
piacnak kell irányítania, és annak a gazdasági szereplők és az adott
szabvány által közvetve vagy közvetlenül érintett érdekeltek szükségleteinek
szem előtt tartásával, a közérdek figyelembevételével és konszenzusos
alapon kell történnie. E szabványok középpontjában elsődlegesen a
termékekhez és eljárásokhoz kapcsolódó szolgáltatásoknak kell állniuk.
(9)              
Az európai szabványügyi testületek a versenyjog
hatálya alá tartoznak, amennyiben a Szerződés 101. és a 102. cikkének
értelmében vállalkozásnak vagy vállalkozások társulásának minősülnek.
(10)          
Az Európai Unióban a nemzeti szabványokat nemzeti
szabványügyi testületek fogadják el, ami adott esetben egymással ellentétes
szabványokhoz és technikai akadályokhoz vezethet a belső piacon. A
belső piac és az uniós szabványosítás eredményességének szempontjából
tehát szükség van a nemzeti szabványügyi testületek, az európai szabványügyi
testületek és a Bizottság között fennálló rendszeres, a jelenlegi és a
jövőbeli szabványosításról folytatott információcsere megerősítésére.
Ezen információcserét hozzá kell igazítani az 1973 és 1979 közötti kereskedelmi
tárgyalások eredményeként létrejött többoldalú megállapodások megkötéséről
szóló, 1979. december 10-i 80/271/EGK tanácsi határozattal jóváhagyott, a
kereskedelem technikai akadályairól szóló megállapodás[6] 3. mellékletéhez.
(11)          
A nemzeti szabványügyi testületek, az európai
szabványügyi testületek és a Bizottság között fennálló rendszeres
információcsere nem akadályozhatja a szabványügyi testületeket az egyéb
kötelezettségeik és vállalásaik, különösen a kereskedelem technikai
akadályairól szóló megállapodás 3. mellékletének teljesítésében.
(12)          
A szabványok hozzájárulhatnak ahhoz, hogy
segítségükkel az európai politika főbb társadalmi kihívásokra is megoldást
tudjon találni, mint az éghajlatváltozás, a fenntartható
erőforrás-felhasználás, az elöregedés és általában az innováció. Az említett,
bővülő piacokon forgalmazható árukra és technológiákra vonatkozó
európai vagy nemzetközi szabványok kidolgozásának irányításával Európa
versenyelőnyt tud teremteni vállalatai számára, és elő tudja segíteni
a kereskedelmet. 
(13)          
A szabványok fontos eszközt jelentenek a vállalatok
és különösen a kis- és középvállalkozások (a továbbiakban: kkv-k) számára,
amelyek azonban nem vesznek részt megfelelően a szabványosítási
rendszerben, így fennáll annak veszélye, hogy a szabványok nem veszik
figyelembe a kkv-k igényeit és problémáit. Következésképpen alapvető
fontosságú lenne a szabványosítási folyamatokban, különösen a műszaki
bizottságokban való képviseletük és részvételük erősítése.
(14)          
Az európai szabványok alapvető fontosságúak a
kkv-k versenyképességéhez, azonban a kkv-k a szabványosítás területén –
különösen európai szinten – általában alulreprezentáltak. Ennélfogva a rendelet
egy meghatározott minősítéssel rendelkező szervezet révén biztosítja
a kkv-k megfelelő képviseletét az európai szabványosítás folyamatában.
(15)          
A szabványok jelentős hatást gyakorolhatnak a
társadalomra, különösen a polgárok biztonságára és kényelmére, a hálózatok
hatékonyságára, a környezetre, a hozzáférhetőségre és egyéb politikai
területekre. Ezért a fogyasztói érdekeket, a környezetet és a társadalmi
érdekcsoportokat képviselő szervezetek támogatásával szükséges biztosítani
a társadalmi érdekcsoportok szerepének növekedését és hozzájárulásuk
erősítését a szabványok kidolgozása terén.
(16)          
A szabványoknak a termékek és szolgáltatások teljes
életciklusa során a lehető legnagyobb mértékben figyelembe kell venniük a
környezeti hatásokat. A Bizottság Közös Kutatóközpontja fontos és nyilvánosan
elérhető eszközöket fejlesztett ki az említett hatásoknak az életciklus
során történő elemzésére.
(17)          
A Bizottság és az európai szabványosítási rendszer
közötti együttműködés életképessége a szabványok kidolgozása iránti
jövőbeli kérések előrelátó tervezésétől függ. Ez a tervezés
különösen az érdekelt felek hozzájárulása révén fejleszthető. Mivel a 98/34/EK
irányelv már rendelkezik az európai szabványügyi testületek európai szabványok
kidolgozása iránti felkérésének lehetőségéről, indokolt jobb és
átláthatóbb tervezést bevezetni egy valamennyi olyan, szabvány kidolgozására
vonatkozó kérést tartalmazó éves munkaprogramban, amelyet a Bizottság az
európai szabványügyi testületek elé kíván terjeszteni.
(18)          
Több, termékek forgalmazására vonatkozó
feltételeket harmonizáló irányelv megállapítja, hogy a Bizottság felkérheti az
európai szabványügyi testületeket harmonizált európai szabványok kidolgozására,
amelyek alapján vélelmezhető az alkalmazandó alapvető
követelményeknek való megfelelés. Több jogi aktus azonban számos rendelkezést
tartalmaz e szabványokkal szembeni kifogásokról, amennyiben a szabványok nem
vagy nem teljesen felelnek meg az alkalmazandó követelményeknek. A gazdasági
szereplőket és az európai szabványügyi testületeket elbizonytalanító
eltérő rendelkezéseket különösen az alábbi jogi aktusok tartalmaznak: az
egyéni védőeszközökre vonatkozó tagállami jogszabályok közelítéséről szóló,
1989. december 21-i 89/686/EGK tanácsi irányelv [7], a polgári felhasználású robbanóanyagok
forgalomba hozatalára és felügyeletére vonatozó rendelkezések harmonizációjáról
szóló, 1993. április 5-i 93/15/EGK tanácsi irányelv[8], a
robbanásveszélyes légkörben való használatra szánt felszerelésekre és védelmi
rendszerekre vonatkozó tagállami jogszabályok közelítéséről szóló, 1994.
március 23-i 94/9/EK európai parlamenti és tanácsi irányelv [9], a
kedvtelési célú vízi járművekre vonatkozó tagállami törvényi, rendeleti és
közigazgatási rendelkezések közelítéséről szóló, 1994. június 16-i 94/25/EK
európai parlamenti és tanácsi irányelv[10], a felvonókra vonatkozó tagállami
jogszabályok közelítéséről szóló, 1995. június 29-i 95/16/EK európai
parlamenti és tanácsi irányelv [11],
a nyomástartó berendezésekre vonatkozó tagállami jogszabályok
közelítéséről szóló, 1997. május 29-i 97/23/EK európai parlamenti és
tanácsi irányelv[12],
a mérőműszerekről szóló, 2004. március 31-i 98/34/EK európai
parlamenti és tanácsi irányelv [13],
a pirotechnikai termékek forgalomba hozataláról szóló, 2007. május 23-i 2007/23/EK
európai parlamenti és tanácsi irányelv[14], az egyszerű nyomástartó
edényekről szóló, 2009. szeptember 16-i 2009/105/EK európai parlamenti és
tanácsi irányelv[15]
és a nem automatikus működésű mérlegekről szóló, 2009. április 23-i
2009/23/EK európai parlamenti és tanácsi irányelv[16].
Ennélfogva szükséges e rendeletbe belefoglalni a termékek forgalomba
hozatalának közös keretrendszeréről, valamint a 93/465/EGK tanácsi
határozat hatályon kívül helyezéséről szóló, 2008. július 9-i 768/2008/EK
európai parlamenti és tanácsi határozatban[17] meghatározott egységes eljárást, valamint
ezen irányelvek érintett rendelkezéseit hatályon kívül helyezni. 
(19)          
A hatóságoknak a hardverek, szoftverek és informatikai
szolgáltatások közbeszerzése során jobban figyelembe kellene venniük a releváns
szabványok széles köréből fakadó lehetőségeket, például olyan
szabványok kiválasztása révén, amelyek alkalmazására valamennyi érdekelt
szállító képes. Ez élénkítené a versenyt, és csökkentené a gyártóhoz kötöttség
veszélyét. A vízügyi, energiaipari, közlekedési és postai ágazatban
működő ajánlatkérők beszerzési eljárásainak összehangolásáról
szóló, 2004. március 31-i 2004/17/EK európai parlamenti és tanácsi irányelv[18] és az
építési beruházásra, az árubeszerzésre és a szolgáltatásnyújtásra irányuló
közbeszerzési szerződések odaítélési eljárásainak összehangolásáról szóló,
2004. március 31-i 2004/18/EK európai parlamenti és tanácsi irányelv[19] úgy
rendelkezik, hogy közbeszerzések esetén a műszaki előírást a
következőkre vagy azokkal egyenértékűekre történő hivatkozással
kell kidolgozni: az építési beruházási munkák tervezésére, számítási módszerére
és kivitelezésére, valamint a termékek felhasználására vonatkozó európai
szabványokat közzétevő nemzeti szabványok, európai műszaki
tanúsítványok, közös műszaki előírások, nemzetközi szabványok, az
európai szabványügyi szervezetek által létrehozott egyéb műszaki
hivatkozási rendszerek vagy – ezek hiányában – nemzeti szabványok, nemzeti
műszaki tanúsítványok, illetve nemzeti műszaki előírások. Az
információs és kommunikációs technológiák területén a szabványokat azonban
gyakran más szabványalkotó szervezetek dolgozzák ki, és nem tartoznak a 2004/17/EK
és a 2004/18/EK irányelvben meghatározott szabványok vagy tanúsítványok egyik
kategóriájába sem. Ezért szükséges biztosítani annak lehetőségét, hogy
közbeszerzések esetén a műszaki előírások hivatkozhassanak az
információs és kommunikációs technológiák területén kidolgozott szabványokra
annak érdekében, hogy lépést tartsanak az információs és kommunikációs
technológiák terén zajló gyors fejlődéssel, elősegítsék a határon
átnyúló szolgáltatások nyújtását, serkentsék a versenyt és előmozdítsák az
interoperabilitást és innovációt. 
(20)          
            Az információs és kommunikációs
technológiák területén néhány szabványt nem a kereskedelem technikai
akadályairól szóló megállapodás 3. mellékletében megállapított feltételeknek
megfelelően dolgoztak ki. Ezért e rendelet eljárást ír elő az
információs és kommunikációs technológiák területén a közbeszerzések során
alkalmazható szabványok kiválasztására az érdekeltek – ideértve az európai
szabványügyi testületeket, vállalkozásokat és hatóságokat is – széles körének
bevonásával. Továbbá e rendelet – egy, a jellemzőiket tartalmazó lista
formájában – meghatározza ezen szabványok és a hozzájuk kapcsolódó
szabványosítási eljárások követelményeit. Ezekkel a jellemzőkkel
biztosítható a közpolitikai célok és a társadalmi szükségletek tiszteletben
tartása, és a szabványosítás nemzetközi szervezetei részére a WTO-nál
kidolgozott követelményeken alapulnak. 
(21)          
Az innováció és szabványosított megoldások közötti
verseny serkentése érdekében egy adott műszaki előírás elismerése nem
akadályozhatja meg, hogy az adott előírással versenyző más
műszaki előírás is elismerjenek e rendelet rendelkezései alapján. Az
elismerést a teljesített jellemzők alapján indokolt megadni, ha az adott
műszaki előírás eléri a piaci elfogadottság minimálisan meghatározott
szintjét. A piaci elfogadottság nem értelmezendő az adott megoldás széles
körű piaci alkalmazásaként.
(22)          
Az információs és kommunikációs technológiák
területén kiválasztott szabványok hozzájárulhatnak az európai közigazgatások
közötti átjárhatósági eszközökről (ISA) szóló, 2009. szeptember 16-i
922/2009/EK európai parlamenti és tanácsi határozat[20]
végrehajtásához, amely a 2010–2015 közötti időszakra egy, az európai
közigazgatások, közösségi intézmények és szervek közötti átjárhatósági
megoldásokról szóló programot hoz létre, amely az átjárhatóságot megkönnyítő
közös és megosztott megoldásokat nyújt.
(23)          
Előfordulhatnak olyan helyzetek az információs
és kommunikációs technológiák terén, amikor helyénvaló lehet bizonyos
szabványok uniós szintű használatának vagy az azoknak történő
megfelelés uniós szinten való előírása az egységes piaccal való
együttműködési képesség biztosítása és a felhasználók választási
szabadságának javítása érdekében. Más esetekben előfordulhat, hogy
bizonyos európai szabványok már nem felelnek meg a fogyasztók igényeinek vagy
hátráltatják a technológiai fejlődést. Ezért az elektronikus hírközlő
hálózatok és elektronikus hírközlési szolgáltatások közös keretszabályozásáról
szóló, 2002. március 7-i 2002/21/EK európai parlamenti és tanácsi irányelv[21]
lehetővé teszi a Bizottság számára, hogy szükség esetén felkérje az
európai szabványügyi testületeket szabványok kidolgozására, illetve hogy
összeállítsa és az Európai Unió Hivatalos Lapjában közzétegye a szabvány-,
illetve előírásjegyzéket annak érdekében, hogy elősegítse azok
használatát, kötelezővé tegye azok alkalmazását, vagy szabványokat és/vagy
előírásokat töröljön az említett jegyzékből. 
(24)          
E rendelet nem akadályozhatja az európai
szabványügyi testületeket az információs és kommunikációs technológiák
területén további szabványok kidolgozásában, valamint más szabványügyi
testületekkel, különösen az információs és kommunikációs technológiák területén
folytatott együttműködésük fejlesztésében az összhang biztosítása,
valamint a szabványok és előírások érvényesítése során a széttöredezettség
vagy párhuzamosságok elkerülése érdekében.
(25)          
Az 1673/2006/EK határozat megállapítja az európai
szabványosítás finanszírozásához való uniós hozzájárulást érintő
szabályokat, hogy európai szabványok és szabvány jellegű dokumentumok
kerüljenek kidolgozásra és felülvizsgálatra az egyes uniós célkitűzések,
jogszabályok és politikák végrehajtása érdekében. Az adminisztráció és a
költségvetés egyszerűsítése érdekében helyénvaló a határozat
rendelkezéseinek beépítése a rendeletbe az új költségvetési rendet tervezetével
összhangban. 
(26)          
Figyelembe véve, hogy az európai szabványosítás
széleskörűen részt vesz az uniós politikák és jogalkotás támogatásában,
illetve azt, hogy különböző szabványosítási tevékenységek léteznek,
különféle finanszírozási módokat szükséges előírni. Ez az európai és
nemzeti szabványügyi testületek esetében elsősorban az ajánlatkérés
nélküli támogatásokat jelenti, az Európai Közösségek általános költségvetésére
alkalmazandó költségvetési rendeletről szóló, 2002. június 25-i 1605/2002/EK,
Euratom tanácsi rendelet[22]
110. cikke (1) bekezdése második albekezdésének, illetve az 1605/2002/EK,
Euratom rendelet végrehajtására vonatkozó részletes szabályok megállapításáról
szóló, 2002. december 23-i 2342/2002/EK, Euratom bizottsági rendelet[23] 168.
cikke (1) bekezdésének d) pontjának megfelelően. Emellett ugyanezek a
rendelkezések vonatkoznak azon szervekre, amelyeket bár nem ismertek el e
rendeletben, jogalapot megteremtő jogi aktus hatalmaz fel, és amelyek
feladata az európai szabványosítás támogatását szolgáló előkészítő
munka végrehajtása, együttműködésben az európai szabványügyi
testületekkel. 
(27)          
Mivel az európai szabványügyi testületek folyamatos
támogatással segítik a közösségi tevékenységeket, ennek megfelelően
hatékony és működőképes központi titkárságokkal kell rendelkezniük. A
Bizottság számára éppen ezért lehetővé kell tenni, hogy támogatást
nyújtson ezen európai közérdeket szolgáló szervezeteknek, anélkül hogy a
működési támogatások esetében alkalmazná az 1605/2002 EK, Euratom rendelet
113. cikkének (2) bekezdésében említett degresszivitás elvét.
(28)          
A versenyképességi és innovációs keretprogram (2007–2013)
létrehozásáról szóló, 2006. október 24-i 1639/2006/EK európai parlamenti és
tanácsi határozat[24],
a fogyasztóvédelmi politika területén közösségi cselekvési program (2007–2013)
létrehozásáról szóló, 2006. december 18-i 1926/2006/EK európai parlamenti és
tanácsi határozat[25]
és a környezetvédelmi célú pénzügyi eszközről (LIFE+) szóló, 2007. május 23-i
614/2007/EK európai parlamenti és tanácsi rendelet[26] már
rendelkezik a szabványosítás terén a kkv-kat, fogyasztói és környezetvédelmi
érdekeket képviselő európai szervezetek pénzügyi támogatásának
lehetőségéről, míg a szabványosítás terén a társadalmi érdekeket
képviselő szervezetek részére speciális támogatásokat fizetnek ki. Az 1639/2006/EK
határozat, az 1926/2006/EK határozat és a 614/2007/EK rendelet alapján
történő finanszírozás 2013. december 31-én jár le. Az európai
szabványosítás fejlődése érdekében elengedhetetlen a kkv-kat, fogyasztói,
környezetvédelmi és társadalmi érdekeket képviselő európai szervezetek
aktív részvételének előmozdítása és ösztönzése. Ezek a szervezetek az
általános európai érdeket képviselik, és a nemzeti non-profit
szervezetektől kapott megbízás révén a tagállamok non-profit szervezeteit
képviselő európai hálózatot alkotnak, amely az alapszerződések
célkitűzéseivel összhangban levő alapelveket és szakpolitikákat
mozdítják elő. Működési környezetükből és jogszabályban foglalt
céljaikból adódóan a kkv-kat, fogyasztókat és a környezetvédelmi és társadalmi
érdekeket az európai szabványosításban képviselő európai szervezetek az
Unió tevékenységéhez és politikáihoz szükséges alapvető, állandó szerepet
játszanak. A Bizottság számára ezért lehetővé kell tenni, hogy továbbra is
támogatást nyújtson e szerveknek, anélkül hogy a működési támogatások
esetében alkalmazná az 1605/2002 EK, Euratom rendelet 113. cikkének (2)
bekezdésében említett degresszivitás elvét. 
(29)          
A szabványosítási tevékenységek finanszírozásának
fedeznie kell ezenkívül a szabványok vagy az egyéb szabvány jellegű
dokumentumok kidolgozásához kapcsolódó előkészítő és kiegészítő
tevékenységeket. Erre elsősorban a kutatómunkák, a jogszabályokat
előkészítő dokumentumok kidolgozása, a laboratóriumi körvizsgálatok,
valamint a szabványok jóváhagyása és értékelése esetén van szükség. A
szabványosítás európai és nemzetközi szintű támogatásának tovább kell
folytatódnia a harmadik országokkal folytatott együttműködési és
műszaki segítségnyújtási programok keretében. A piacra jutás javítása és
az uniós vállalkozások versenyképességének megerősítése érdekében
lehetővé kell tenni más szervek esetében az ajánlattételi felhíváson vagy
adott esetben szerződések odaítélésén alapuló támogatásnyújtást.
(30)          
Az uniós finanszírozásnak a szabványok vagy egyéb
szabvány jellegű dokumentumok létrehozását, az Európai Unió különböző
hivatalos nyelveire való lefordításuk révén a vállalkozások általi
felhasználásuk megkönnyítését, az európai szabványosítási rendszer
egységességének megerősítését, valamint annak biztosítását kell
megcéloznia, hogy az Európai Unióban minden piaci szereplő igazságos és
átlátható módon férhessen hozzá az európai szabványokhoz. Ez különösen olyan
esetekben fontos, amelyekben a szabványok alkalmazása az uniós jogszabályoknak
való megfelelést teszi lehetővé.
(31)          
E rendelet hatékony végrehajtása érdekében
lehetővé kell tenni a szükséges szakértői vizsgálatok – különösen az
auditok és a pénzügyi irányítás területén –, valamint a végrehajtás segítésére
alkalmas igazgatási források igénybevételét, továbbá az Európai Unió által
finanszírozott tevékenységek helytállóságának rendszeres értékelését e
tevékenységek hasznosságának és hatásának garantálása érdekében. 
(32)          
Szintén szükséges megtenni a megfelelő
intézkedéseket a csalások és szabálytalanságok elkerülése, illetve a tévesen
kifizetett pénzeszközök visszaszerzése érdekében az Európai Közösségek pénzügyi
érdekeinek védelméről szóló, 1995. december 18-i 2988/95/EK, Euratom
tanácsi rendeletnek[27],
az Európai Közösségek pénzügyi érdekeinek csalással és egyéb
szabálytalanságokkal szembeni védelmében a Bizottság által végzett helyszíni
ellenőrzésekről és vizsgálatokról szóló, 1996. november 11-i 2185/96/Euratom,
EK tanácsi rendeletnek[28],
valamint az Európai Csalás Elleni Hivatal (OLAF) által lefolytatott
vizsgálatokról szóló, 1999. május 25-i 1073/1999/EK európai parlamenti és
tanácsi rendeletnek[29]
megfelelően.
(33)          
A Szerződés 290. cikkének megfelelően a
Bizottságot fel kell hatalmazni e rendelet mellékleteinek módosításai – az
európai és nemzeti szabványügyi testületek jegyzékének aktualizálása, az
információs és kommunikációs technológiák területén szabványok elismerésére
vonatkozó kritériumok műszaki fejlődéshez történő igazítása,
valamint a kkv-kat és társadalmi érdekcsoportokat képviselő szervezetekre
vonatkozó feltételeknek nonprofit jellegük és a reprezentativitás
vonatkozásában bekövetkező további fejlődésekhez történő
igazítása – tekintetében jogi aktusok elfogadására. Különösen fontos, hogy a
Bizottság előkészítő munkája során – többek között szakértői
szinten – megfelelő konzultációkat folytasson.
(34)          
A Bizottságnak a felhatalmazáson alapuló jogi
aktusok előkészítése és megfogalmazása során biztosítania kell, hogy a
megfelelő dokumentumokat egyidejűleg, a kellő időben és
megfelelő módon eljuttassák az Európai Parlamenthez és a Tanácshoz is.
(35)          
E rendelet egységes feltételek mellett történő
végrehajtásának biztosítása érdekében a Bizottságot végrehajtási hatáskörökkel
kell felruházni. E hatásköröket a Bizottság végrehajtási hatásköreinek
gyakorlására vonatkozó tagállami ellenőrzési mechanizmusok szabályainak és
általános elveinek megállapításáról szóló, 2011. február 16-i 182/2011/EU
európai parlamenti és tanácsi rendeletnek[30] megfelelően kell gyakorolni. 
(36)          
A tanácsadó bizottsági eljárást kell alkalmazni a
harmonizált szabványokkal szembeni, a Bizottság által indokoltnak tekintett
kifogásokra vonatkozó végrehajtási határozatok elfogadására, amennyiben az
érintett harmonizált szabványok hivatkozásait az Európai Unió Hivatalos
Lapjában még nem hirdették ki, és az adott szabvány még nem vezetett a
vonatkozó uniós harmonizációs jogszabályokban meghatározott alapvető
követelményeknek történő megfelelés vélelmezéséhez. 
(37)          
A vizsgálati eljárást kell alkalmazni a harmonizált
szabványokkal szembeni, a Bizottság által indokoltnak tekintett kifogásokra
vonatkozó végrehajtási határozatok elfogadására, amennyiben az érintett
harmonizált szabványok hivatkozásait az Európai Unió Hivatalos Lapjában
már kihirdették, és a határozat következményekkel járhat a kapcsolódó
alapvető követelményeknek történő megfelelés vélelmezésére
vonatkozóan. 
(38)          
Mivel az európai szintű szabványosítást a
tagállamok nem tudják kielégítően megvalósítani, és ezért léptékét és
hatásait tekintve az Unió szintjén az jobban megvalósítható, az Unió
intézkedéseket hozhat az Európai Unióról szóló szerződés 5. cikkében
foglalt szubszidiaritás elvének megfelelően. Az említett cikkben foglalt
arányosság elvének megfelelően ez a rendelet nem lépi túl az e cél
eléréséhez szükséges mértéket.
(39)          
Ezért a 98/34/EK, 89/686/EGK, 93/15/EGK, 94/9/EK, 94/25/EK,
95/16/EK, 97/23/EK, 98/34/EK, 2004/22/EK, 2007/23/EK, 2009/105/EK és 2009/23/EK
irányelvet ezért ennek megfelelően módosítani kell.
(40)          
Az 1673/2006/EK és a 87/95/EGK határozatot hatályon
kívül kell helyezni,
ELFOGADTA EZT A RENDELETET:
I. fejezet
Általános rendelkezések
1. cikk
 Tárgy
E rendelet szabályokat állapít meg az európai
szabványügyi szervezetek, a nemzeti szabványügyi testületek és a Bizottság közötti
együttműködés, az uniós jogszabályok és politikák végrehajtása érdekében a
termékekre és szolgáltatásokra vonatkozó európai szabványok és európai szabvány
jellegű dokumentumok kidolgozása, az információs és kommunikációs
technológiák (a továbbiakban: IKT) területén műszaki előírások
elismerése, valamint az európai szabványosítás finanszírozása tekintetében.
2. cikk
Fogalommeghatározások
E rendelet alkalmazásában a következő
fogalommeghatározások alkalmazandók:
(1)              
„szabvány”: ismételt vagy folyamatos alkalmazás
céljára jóváhagyott műszaki előírás, amelynek betartása nem
kötelező, és amely a következő kategóriák valamelyikébe tartozik:
(a)              
„nemzetközi szabvány”: egy nemzetközi szabványügyi
testület által elfogadott szabvány; 
(b)              
„európai szabvány”: valamely európai szabványügyi
testület által elfogadott szabvány;
(c)              
„harmonizált szabvány”: a Bizottság kérésére az
uniós harmonizációs jogszabályokban történő alkalmazás céljára elfogadott
európai szabvány;
(d)              
„nemzeti szabvány”: egy nemzeti szabványügyi
testület által elfogadott szabvány;
(e)              
„IKT-szabvány”: az információs és kommunikációs
technológiák területén elfogadott szabvány.
(2)              
„európai szabvány jellegű dokumentum”: európai
szabványon kívül minden egyéb, valamely európai szabványügyi testület által
ismételt vagy folyamatos alkalmazás céljára elfogadott műszaki
előírás, amelynek betartása nem kötelező; 
(3)              
„szabványtervezet”: egy adott témára vonatkozó
műszaki előírás szövegét tartalmazó dokumentum, amelynek a vonatkozó
szabványosítási eljárásnak megfelelő elfogadása megfontolás alatt áll,
miután ezen a dokumentumon már elvégezték az előkészítő munkát, és
nyilvános véleményezés vagy vizsgálat céljából közzétették;
(4)              
„műszaki előírás”: egy dokumentumban
szereplő részletes leírás, amely az alábbi tulajdonságok valamelyikét
határozza meg:
(a)              
egy termék előírt tulajdonságai, ilyen például
a minőségi színvonal, a teljesítmény, interoperabilitás, a biztonság vagy
a méretek, beleértve a termékre alkalmazandó olyan követelményeket, mint a
termék megnevezése, a szóhasználat, jelzések a vizsgálat és a vizsgálati
módszerek, a csomagolás, a jelölés vagy címkézés és a
megfelelőségértékelési eljárások;
(b)              
a Szerződés 38. cikkének (1) bekezdése alapján
mezőgazdasági termékekkel kapcsolatosan használt gyártási módszerek és
eljárások, emberi és állati fogyasztásra szánt termékek, valamint gyógyszerek,
illetve más termékekre vonatkozó gyártási módszerek és eljárások, ha ezek
hatással vannak a termék tulajdonságaira;
(c)              
egy szolgáltatás előírt tulajdonságai, ilyen
például a minőségi színvonal, a teljesítmény, az interoperabilitás, a
biztonság, beleértve a szolgáltatóra alkalmazandó olyan követelményeket, mint a
szolgáltatás igénybevevőinek rendelkezésére bocsátott, a 2006/123/EK
irányelv 22. cikkének (1)–(3) bekezdésében említett információk;
(d)              
az építési termékek forgalmazására vonatkozó
harmonizált feltételek megállapításáról és a 89/106/EGK tanácsi irányelv
hatályon kívül helyezéséről szóló, 2011. március 9-i 305/2011/EU európai
parlamenti és tanácsi rendelet[31]
2. cikkének (1) bekezdésében meghatározott építési termékek alapvető
jellemzőikkel kapcsolatos teljesítményének értékelésére szolgáló módszerek
és kritériumok.
(2)              
„termék”: minden iparilag előállított termék
és mezőgazdasági termék, beleértve a haltermékeket is;
(3)              
„szolgáltatás”: a Szerződés 57. cikkében
említett, rendszerint díjazás ellenében nyújtott bármely önálló gazdasági
tevékenység; 
(4)              
„európai szabványügyi testület”: az I. mellékletben
említett testület;
(5)              
„nemzetközi szabványügyi testület”: a Nemzetközi
Szabványügyi Szervezet (ISO), a Nemzetközi Elektrotechnikai Bizottság (IEC) és
a Nemzetközi Távközlési Unió (ITU).
II. fejezet
Átláthatóság és az érdekeltek részvétele
3. cikk
 A szabványügyi testületek munkaprogramjának átláthatósága
1.                      
Az európai és nemzeti szabványügyi testületek
évente legalább egyszer munkaprogramot állítanak össze. A munkaprogram
tájékoztatást tartalmaz a kidolgozandó vagy módosítandó, a kidolgozás vagy
módosítás alatt álló, valamint az előző időszakban általa
elfogadott szabványokról és szabvány jellegű dokumentumokról, ha azok nem
valamely nemzetközi vagy európai szabvány megegyező vagy egyenértékű
átültetései.
2.                      
A munkaprogram valamennyi szabvány és európai
szabvány jellegű dokumentum esetén az alábbiakat tartalmazza:
a)      a szabvány vagy európai szabvány
jellegű dokumentum tárgya;
b)      a szabvány vagy európai szabvány
jellegű dokumentum kidolgozásának eddig megvalósult szintje;
c)      az alapul vett bármely nemzetközi
szabványra történő utalás. 
3.                      
Az európai és nemzeti szabványügyi testület a
munkaprogramot a honlapján vagy más nyilvánosan elérhető honlapon,
valamint a munkaprogram elkészültéről szóló értesítést a szabványalkotói
tevékenységekről szóló nemzeti vagy adott esetben európai kiadványokban
közzéteszi.
4.                      
Az európai és nemzeti szabványügyi testület
legkésőbb a munkaprogram közzétételekor értesíti annak elkészültéről
az európai és nemzeti szabványügyi testületeket, valamint a Bizottságot.
5.                      
A nemzeti szabványügyi testületek nem emelhetnek
kifogást egy adott szabványosításnak valamely európai szabványügyi testület
munkaprogramjába történő felvétele iránt.
4. cikk
 A szabványok átláthatósága
1.                      
Az európai és nemzeti szabványügyi testületek –
kérésre – a többi európai és nemzeti szabványügyi testület és a Bizottság
számára elküldik minden nemzeti és európai szabvány, illetve európai szabvány
jellegű dokumentum tervezetét. 
2.                      
Az európai és nemzeti szabványügyi testületek
kötelesek haladéktalanul válaszolni és figyelembe venni a többi európai és
nemzeti szabványügyi testület és a Bizottság részéről benyújtott
észrevételt. 
3.                      
A nemzeti szabványügyi testületek:
a)      szabványtervezeteiket oly módon teszik
közzé, hogy más tagállamban letelepedett felek azokra vonatkozó észrevételeket
tehessenek; 
b)      biztosítják más nemzeti szabványügyi
testületeknek, hogy passzív vagy aktív módon (megfigyelő kiküldése útján)
részt vegyenek a tervezett tevékenységekben.
5. cikk
 Az érdekeltek részvétele az európai szabványosításban
1.                      
Az európai szabványügyi testületek biztosítják a
kis- és középvállalkozások (a továbbiakban: kkv-k), a fogyasztóvédelmi
szervezetek, a környezetvédelmi és társadalmi érdekcsoportok megfelelő –
különösen a III. mellékletben említett szervezeteken keresztül történő –
részvételét a politika kialakítása során, valamint legalább az európai
szabványok és szabvány jellegű dokumentumok kidolgozásának alábbi
szakaszaiban: 
(a)              
új munkatételek iránti javaslat és azok elfogadása;
(b)              
a javaslatok műszaki megvitatása;
(c)              
a tervezetekkel kapcsolatos észrevételek
benyújtása;
(d)              
a meglévő európai szabványok és szabvány
jellegű dokumentumok felülvizsgálata;
(e)              
az európai szabványok és szabvány jellegű
dokumentumok terjesztése és azokkal kapcsolatos tudatosság növelése. 
2.                      
Az európai szabványügyi testületek a műszaki
szinten biztosítják a vállalkozások, kutatóközpontok, egyetemek és minden egyéb
jogi személy megfelelő képviseletét a jelentős politikai vagy
műszaki innovációs hatású új területekre vonatkozó szabványalkotói
tevékenységek során, ha az érintett jogi személyek az adott területtel
kapcsolatos és az Európai Unió által, egy kutatási és technológiai fejlesztési
tevékenységekre vonatkozó többéves keretprogram keretében finanszírozott
projektben vesznek részt.
III. fejezet
Az uniós jogszabályokat és politikákat támogató európai szabványok és szabvány
jellegű dokumentumok
6. cikk
A Bizottság európai szabványosítási munkaprogramja
1.                      
A Bizottság éves európai szabványosítási
munkaprogramot fogad el, amely tartalmazza azokat az európai szabványokat és
szabvány jellegű dokumentumokat, amelyek kidolgozására a 7. cikk szerint
európai szabványügyi testületeket szándékozik felkérni.
2.                      
Az (1) bekezdésben említett európai szabványosítási
munkaprogram meghatározza a célkitűzéseket és politikákat azon európai
szabványok és szabvány jellegű dokumentumok tekintetében, amelyek
kidolgozására a Bizottság európai szabványügyi testületeket szándékozik felkérni.
Sürgős esetekben a Bizottság előzetes jelzés nélkül is felkérést
adhat.
7. cikk
 Európai szabványügyi testületek szabványalkotásra való felkérése 
1.                      
A Bizottság felkérhet egy vagy több európai
szabványügyi testületet európai szabvány vagy szabvány jellegű dokumentum megadott
határidőn belüli kidolgozására. E dokumentumoknak piacvezéreltnek kell
lenniük, figyelembe kell venniük a közérdeket és konszenzuson kell alapulniuk.
2.                      
Az európai szabványügyi testület a felkérés
kézhezvételétől számított egy hónapon belül köteles jelezni, hogy
elfogadja-e az (1) bekezdésben említett felkérést. 
3.                      
A Bizottság a felkérés (2) bekezdésben említett
elfogadásától számított három hónapon belül tájékoztatja az európai
szabványügyi testületet az európai szabvány vagy szabvány jellegű
dokumentum kidolgozása érdekében odaítélt támogatásról.
4.                      
Az európai szabványügyi testület tájékoztatja a
Bizottságot az (1) bekezdésben említett dokumentumok kidolgozása érdekében
végzett tevékenységéről. 
8. cikk
 A harmonizált szabványokkal szembeni kifogások 
1.           Amennyiben egy tagállam úgy
ítéli meg, hogy egy harmonizált szabvány nem felel meg teljesen azoknak a
követelményeknek, amelyekre az vonatkozik, és amelyek a vonatkozó uniós
jogszabályban vannak meghatározva, értesíti a Bizottságot. 
2.           Amennyiben a Bizottság úgy
ítéli meg, hogy az (1) bekezdésben említett kifogások indokoltak, a
következőképpen határozhat:
(a)              
nem teszi közzé vagy korlátozásokkal teszi közzé a
szóban forgó harmonizált szabványra vonatkozó hivatkozásokat az Európai Unió
Hivatalos Lapjában;
(b)              
korlátozásokkal tartja fenn vagy visszavonja a
szóban forgó harmonizált szabványra vonatkozó hivatkozásokat az Európai Unió
Hivatalos Lapjában. 
3.           A Bizottság a (2) bekezdésben
említett döntéséről tájékoztatja az érintett európai szabványügyi
testületet, és szükség esetén a szóban forgó harmonizált szabványok
felülvizsgálatát kéri.
4.           A (2) bekezdés a) pontjában
említett határozatot a 18. cikk (2) bekezdésében említett tanácsadó bizottsági
eljárás szerint kell elfogadni.
5.           A (2) bekezdés b) pontjában
említett határozatot a 18. cikk (3) bekezdésében említett tanácsadó vizsgálati
eljárás szerint kell elfogadni.
IV. fejezet
Szabványok az IKT területén
9. cikk
 Műszaki előírások elismerése az IKT területén
A Bizottság a 2004/18/EK irányelvben említett
hatóságok javaslatára vagy saját kezdeményezésére a II. mellékletben
meghatározott követelményeknek megfelelő, nemzeti, európai vagy nemzetközi
szabványnak nem minősülő műszaki előírásokat
IKT-szabványként ismerhet el. 
10. cikk
 IKT-szabványok használata közbeszerzésben
A 9. cikkben említett IKT-szabványok a 2004/17/EK
és a 2004/18/EK irányelvben, valamint a 2342/2002/EK rendeletben említett közös
műszaki előírásnak minősülnek.
V. fejezet
Az európai szabványosítás finanszírozása
11. cikk
A szabványosítási testületek uniós finanszírozása
1.           Az európai szabványügyi
testületek uniós finanszírozásban részesülhetnek az alábbi szabványosítási
tevékenységek elvégzéséhez:
(a)              
az Európai Unió politikáinak és jogszabályainak
végrehajtásához szükséges és arra alkalmas európai szabványok vagy szabvány
jellegű dokumentumok kidolgozása és felülvizsgálata; 
(b)              
az európai szabványok vagy szabvány jellegű
dokumentumok ellenőrzése minőségi szempontból és a vonatkozó uniós
politikáknak és jogszabályoknak való megfelelés szempontjából; 
(c)              
az európai szabványosítással kapcsolatos
előkészítő vagy kiegészítő munka, mint például tanulmányok,
együttműködési tevékenységek, szemináriumok, értékelések, összehasonlító
elemzések, kutatómunka, laboratóriumi munka, laboratóriumi körvizsgálatok
végzése és a megfelelőség értékelése, valamint az európai szabványok vagy
szabvány jellegű dokumentumok kidolgozásának és felülvizsgálatának
időtartamát csökkentő intézkedések;
(d)              
az európai szabványügyi testületek központi
titkárságainak tevékenységei, ideértve a politika kialakítását, a
szabványosítási tevékenységek összehangolását, a technikai munka
előkészítését és az érdekelt felek információkkal való ellátását is;
(e)              
az Európai Unió politikáinak és jogalkotásának
elősegítésére használt európai szabványok vagy európai szabvány
jellegű dokumentumok szükség szerinti fordítása az európai szabványügyi
testületek munkanyelvétől eltérő uniós hivatalos nyelvekre vagy
kellően indokolt esetben az unió hivatalos nyelveitől eltérő
nyelvekre;
(f)                
a szabványokat vagy európai szabvány jellegű dokumentumokat
magyarázó, értelmező és egyszerűsítő tájékoztatások, ideértve az
útmutatók és a legjobb gyakorlatra vonatkozó tájékoztatások készítését,
valamint a tudatosságot növelő intézkedéseket is;
(g)              
az európai szabványosítási rendszer és az európai
szabványok, illetve európai szabvány jellegű dokumentumok fejlesztése és
támogatása az érdekeltek körében az Európai Unióban és nemzetközi szinten,
ideértve a technikai segítségnyújtási programokat, valamint az
együttműködést harmadik országokkal.
2.           Uniós finanszírozás
megítélhető továbbá:
(a)              
nemzeti szabványügyi testületek számára az (1)
bekezdésben említett olyan szabványosítási intézkedésekre vonatkozóan,
amelyeket az európai szabványügyi testületekkel közösen végeznek;
(b)              
más testületek számára, amelyeket az (1) bekezdés
a), c) és g) pontjában említett tevékenységeknek az európai szabványügyi
testületekkel közösen történő elvégzésével bíztak meg.
12. cikk
 Más európai szervezetek uniós finanszírozása 
A III. mellékletben említett szervezetek uniós
finanszírozásban részesülhetnek az alábbi tevékenységek elvégzéséhez:
(a)              
e szervezetek és az európai és nemzetközi
szabványosítással kapcsolatos tevékenységeik működtetése, beleértve a
technikai munka előkészítését, valamint tagjaik és az érdekelt felek
információkkal való ellátását;
(b)              
jogi és műszaki szakértői vizsgálatok,
ideértve az európai szabványok és az európai szabvány jellegű dokumentumok
iránti igény és kidolgozásának vizsgálatával kapcsolatos tanulmányokat is; 
(c)              
az Európai Unió politikáinak és jogszabályainak
végrehajtásához szükséges és arra alkalmas európai szabványok és európai
szabvány jellegű dokumentumok kidolgozásával és felülvizsgálatával
kapcsolatos műszaki munkában való részvétel;
(d)              
az európai szabványok vagy szabvány jellegű
dokumentumok ellenőrzése minőségi szempontból és a vonatkozó uniós
politikáknak és jogszabályoknak való megfelelés szempontjából; 
(e)              
az európai szabványok és európai szabvány
jellegű dokumentumok, valamint a szabványokkal kapcsolatos tájékoztatás és
alkalmazásuk támogatása az érdekeltek és a kkv-k körében.
13. cikk
 A finanszírozás módja
1.                      
Az uniós finanszírozás az alábbi formákban
történik:
(a)              
ajánlattételi felhívás nélküli támogatások vagy
közbeszerzési eljárást követő szerződések:
i.        az európai és nemzeti szabványügyi
testületek számára a 11. cikk (1) bekezdésében említett tevékenységek
végzésére;
ii.       azon szervek számára, amelyeket az 1605/2002/EK,
Euratom rendelet 49. cikke alapján jogalapot megteremtő jogi aktus
hatalmazott fel az e rendelet 11. cikke (1) bekezdésének c) pontjában említett
tevékenységek végzésére az európai szabványügyi testületekkel
együttműködésben;
(b)              
ajánlattételi felhívást követő támogatások
vagy közbeszerzési eljárásokat követő szerződések más, a 11. cikk (2)
bekezdésének b) pontjában említett szervek számára az európai szabványügyi
testületekkel együttműködésben az alábbi tevékenységek megvalósítására:
i.        a 11. cikk (1) bekezdésének a)
pontjában említett, európai szabványok vagy szabvány jellegű dokumentumok
kidolgozása és felülvizsgálata;
ii.       a 11. cikk (1) bekezdésének c)
pontjában említett előkészítő vagy kiegészítő munka; 
iii.      a 11. cikk (1) bekezdésének g)
pontjában említett tevékenységek.
(c)              
ajánlattételi felhívást követő támogatások a
III. mellékletben említett szervezetek számára a 12. cikkben említett
tevékenységek végzésére.
2.                      
Az (1) bekezdésben említett testületek tevékenysége
az alábbi formákban finanszírozható:
(a)              
intézkedési támogatások;
(b)              
működési támogatások az európai szabványügyi
testületek és a III. mellékletben említett szervezetek számára, az 1605/2002/EK,
Euratom rendeletben meghatározott szabályok szerint. A működési támogatás
meghosszabbítás esetén nem csökken automatikusan.
3.                      
A Bizottság rendelkezik az (1) és (2) bekezdésben
említett finanszírozási módokról, valamint tevékenységi típusonként a
támogatások összegéről és legnagyobb százalékos arányáról. 
4.                      
A kellően indokolt esetek kivételével a 11.
cikk (1) bekezdésének a) és b) pontjában említett szabványosítási tevékenységek
esetében megítélt támogatás átalányösszegű, amely az alábbi feltételek
teljesülésekor fizetendő: 
(a)              
az európai szabványoknak vagy szabvány jellegű
dokumentumoknak a Bizottság 7. cikk szerinti kérésére történő elfogadására
és felülvizsgálatára a 7. cikkben említett felkérésben meghatározott
határidőn belül kerül sor;
(b)              
a kkv-k, fogyasztóvédelmi szervezetek,
környezetvédelmi és társadalmi érdekcsoportok számára az 5. cikk (1)
bekezdésében foglaltak szerinti megfelelő képviseletet biztosítanak a
szabványosítás során. 
5.                      
Az együttműködés közös célkitűzéseit,
illetve az európai szabványügyi testületeknek és a III. mellékletben említett
szervezeteknek odaítélt támogatásokkal kapcsolatos igazgatási és pénzügyi
feltételeket a Bizottság és e testületek, illetve szervezetek között
létrejövő partnerségi keretmegállapodásokban kell meghatározni az 1605/2002/EK,
Euratom rendeletnek és a 2342/2002/EK, Euratom rendeletnek megfelelően. A
Bizottság értesíti az Európai Parlamentet és a Tanácsot e megállapodások
megkötéséről.
14. cikk
 Irányítás
A költségvetési hatóság által a
szabványosítási tevékenységek finanszírozására meghatározott előirányzatok
fedezhetik emellett a 11., 12. és 13. cikk végrehajtásához közvetlenül
szükséges előkészítői, felügyeleti, ellenőrzési, értékelési és
audittal kapcsolatos intézkedéseket is, ideértve a tanulmányokat, üléseket,
tájékoztatási és közzétételi tevékenységeket, az információcseréhez szükséges
informatikai hálózathoz kapcsolódó kiadásokat, valamint minden egyéb olyan
költséget, amely a szabványosítási tevékenységek során a Bizottság által
esetlegesen igénybe vett igazgatási és technikai segítségnyújtáshoz
kapcsolódik.
15. cikk
 Az Unió pénzügyi érdekeinek védelme
1.                      
A Bizottság biztosítja, hogy az e rendelet alapján
finanszírozott tevékenységek végrehajtása során az Unió pénzügyi érdekeit
csalás, korrupció és egyéb jogellenes tevékenységek elleni megelőző
intézkedésekkel és hatékony ellenőrzésekkel védjék, gondoskodik továbbá a
jogosulatlanul kifizetett összegek visszafizettetéséről, és
szabálytalanság esetén hatékony, arányos és visszatartó erejű szankciókat
szab ki a 2988/95/EK, Euratom, a 2185/96/EK, Euratom, és az 1073/1999/EK
rendeletnek megfelelően.
2.                      
Az e rendelet alapján finanszírozott uniós
tevékenységek esetében a 2988/95/EK, Euratom rendelet 1. cikkének (2)
bekezdésében említett szabálytalanság valamely uniós jogszabálynak vagy szerződéses
kötelezettségnek valamely gazdasági szereplő olyan cselekményéből
vagy mulasztásából eredő megsértését jelenti, amely indokolatlan
költségvetési tétel felvétele révén az Unió általános költségvetésének vagy az
Unió által kezelt költségvetéseknek a sérelmével jár vagy járhat.
3.                      
Az e rendelet alapján születő megállapodások
és szerződések esetén rendelkezni kell a Bizottság vagy felhatalmazott
képviselője által végzett felügyeletről és pénzügyi
ellenőrzésről, valamint a Számvevőszék által szükség esetén a
helyszínen lefolytatandó ellenőrzésről.
VI. fejezet
Felhatalmazáson alapuló jogi aktusok, a bizottság és a jelentések
16. cikk
 Felhatalmazáson alapuló jogi aktusok
A Bizottság felhatalmazást kap arra, hogy a 17.
cikk szerint a mellékletekre vonatkozó, felhatalmazáson alapuló jogi aktusokat
fogadjon el az alábbiak tekintetében:
(a)              
az európai szabványügyi testületek I. mellékletben
meghatározott jegyzékének aktualizálása; 
(b)              
az IKT területén a szabványok elismerésére
vonatkozó, a II. mellékletben meghatározott kritériumok műszaki
fejlődéshez történő igazítása;
(c)              
a kkv-kat és társadalmi érdekcsoportokat
képviselő, a III. mellékletben meghatározott szervezetekre vonatkozó
feltételeknek nonprofit jellegük és a reprezentativitás vonatkozásában
bekövetkező további fejlődéshez történő igazítása. 
17. cikk
A felhatalmazás gyakorlása
1.                      
A felhatalmazáson alapuló jogi aktusok elfogadására
vonatkozóan a Bizottság részére adott felhatalmazás gyakorlásának feltételeit e
cikk határozza meg. 
2.                      
A 16. cikkben említett, a Bizottság részére adott
felhatalmazás 2013. január 1-jétől határozatlan időre szól. 
3.                      
Az Európai Parlament vagy a Tanács bármikor
visszavonhatja a 16. cikkben említett felhatalmazást. A visszavonásról szóló
határozat megszünteti az abban meghatározott felhatalmazást. A határozat az Európai
Unió Hivatalos Lapjában való kihirdetését követő napon vagy a benne
megjelölt későbbi időpontban lép hatályba. A határozat nem érinti a
már hatályban lévő, felhatalmazáson alapuló jogi aktusok érvényességét. 
4.                      
A Bizottság a felhatalmazáson alapuló jogi aktus
elfogadását követően haladéktalanul és egyidejűleg értesíti arról az
Európai Parlamentet és a Tanácsot.
5.                      
A 16. cikk alapján elfogadott, felhatalmazáson
alapuló jogi aktus csak akkor lép hatályba, ha az értesítést követő két
hónapos időtartam leteltéig sem az Európai Parlament, sem a Tanács nem
emelt kifogást a felhatalmazáson alapuló jogi aktus ellen, vagy ha az Európai
Parlament és a Tanács az időtartam leteltét megelőzően egyaránt
arról tájékoztatta a Bizottságot, hogy nem emel kifogást. Ezen időtartam
az Európai Parlament vagy a Tanács kezdeményezésére két hónappal
meghosszabbodik.
18. cikk
 Bizottsági eljárás
1.                      
A Bizottságot egy bizottság segíti. E bizottság a 182/2011/EU
rendelet szerinti bizottság.
2.                      
Az e bekezdésre történő hivatkozáskor a 182/2011/EU
rendelet 4. cikkét kell alkalmazni.
3.                      
Az e bekezdésre történő hivatkozáskor a 182/2011/EU
rendelet 5. cikkét kell alkalmazni.
4.                      
Amennyiben a bizottság véleményét írásbeli eljárás
útján alakítja ki, az írásbeli eljárást eredmény nélkül lezárják, amennyiben a
vélemény kialakítására megállapított határidőn belül az elnök így dönt,
vagy a bizottsági tagok egyszerű többsége kéri.
19. cikk
Jelentések
1.                      
Az európai szabványügyi testületek e rendelet
végrehajtásáról éves jelentést nyújtanak be a Bizottságnak. A jelentésnek
részletes tájékoztatást kell tartalmazni az alábbiakról:
(a)              
a 4., 5., 6., 11. és 13. cikk végrehajtása;
(b)              
a kkv-k, a fogyasztóvédelmi szervezetek, a
környezetvédelmi és társadalmi érdekcsoportok nemzeti szabványügyi
testületekben való képviselete.
2.                      
Azon III. mellékletben említett szervezetek,
amelyek e rendelet alapján támogatásban részesültek, a tevékenységükről
éves jelentést nyújtanak be a Bizottságnak. A jelentés különösen e szervezetek
tagságáról és a 12. cikkben említett tevékenységekről tartalmaz
tájékoztatást.
3.                      
2015. december 31-ig, valamint azt követően
ötévente a Bizottság jelentést nyújt be az Európai Parlamentnek és a Tanácsnak
e rendelet végrehajtásáról. A jelentés az uniós politikák és jogszabályok
követelményeire tekintettel értékelést tartalmaz az uniós finanszírozásban
részesülő szabványosítási tevékenységek helytállóságáról. 
VII. fejezet
Záró rendelkezések
20. cikk
Módosítások
1.                      
A következő rendelkezéseket el kell hagyni:
(a)              
a 89/686/EGK irányelv 6. cikkének (1)
bekezdése,
(b)              
a 93/15/EGK irányelv 5. cikke; 
(c)              
a 94/9/EK irányelv 6. cikkének (1) bekezdése;
(d)              
a 94/25/EK irányelv 6. cikkének (1) bekezdése;
(e)              
a 95/16/EK irányelv 6. cikkének (1) bekezdése;
(f)                
a 97/23/EK irányelv 6. cikke,
(g)              
a 2004/22/EK irányelv 14. cikke,
(h)              
a 2007/23/EK irányelv 8. cikkének (4) bekezdése;
(i)                
a 2009/105/EK irányelv 6. cikke,
(j)                
a 2009/23/EK irányelv 7. cikke; 
2.                      
A 98/34/EK irányelv a következőképpen módosul:
(a)              
az 1. cikk (6)–(10) bekezdését, valamint a 2.,3. és
4. cikket el kell hagyni;
(b)              
a 6. cikk (1) bekezdésében az „az I. és II mellékletben
említett szabványügyi szervek képviselőivel” szövegrészt el kell hagyni;
(c)              
a 6. cikk (3) bekezdésében az első francia
bekezdést el kell hagyni;
(d)              
a 6. cikk (4) bekezdésének a), b) és e) pontját el
kell hagyni;
(e)              
a 11. cikkben a második mondat helyébe a
következő mondat lép: „A Bizottság a kapott értesítések statisztikáját
évente közzéteszi az Európai Unió Hivatalos Lapjában.”
(f)                
az I. és a II. mellékletet el kell hagyni.
21. cikk
Nemzeti szabványügyi testületek
A tagállamok tájékoztatják a Bizottságot szabványügyi
testületeikről.
A Bizottság az Európai Unió Hivatalos
Lapjában közzéteszi a nemzeti szabványügyi testületek jegyzékét és annak
minden későbbi módosítását.
22. cikk
Átmeneti rendelkezések
A 98/34/EK irányelv szerint elfogadott, az
alapkövetelményeknek való megfelelés harmonizált szabványok alkalmazásával
történő teljesítésének vélelméről rendelkező uniós jogi
aktusokban a 98/34/EK irányelvre történő hivatkozásokat az e rendeletre
történő hivatkozásokként kell értelmezni, a 98/34/EK irányelv 5. cikke
által felállított bizottságra való hivatkozások kivételével. 
Ha más uniós jogi aktus harmonizált
szabványokkal szembeni kifogásokra vonatkozó eljárásról rendelkezik, e rendelet
8. cikkét e jogi aktusra nem kell alkalmazni.
23. cikk
 Hatályon kívül helyezés
Az 1673/2006/EK határozat és a 87/95/EGK
határozat hatályát veszti.
A hatályon kívül helyezett határozatokra
történő hivatkozásokat az e rendeletre történő hivatkozásokként kell
értelmezni.
24. cikk
 Hatálybalépés
Ez a rendelet az Európai Unió Hivatalos
Lapjában való kihirdetését követő huszadik napon lép hatályba.
Ez a rendelet 2013. január 1-jétől
alkalmazandó.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, 
az Európai Parlament részéről                      a
Tanács részéről
az elnök                                                          az
elnök
                                                                       
I. MELLÉKLET
EURÓPAI
SZABVÁNYÜGYI TESTÜLETEK
1.         CEN - Európai Szabványügyi
Bizottság
2.         CENELEC - Európai Elektrotechnikai
Szabványügyi Bizottság
3.         ETSI - Európai Távközlési
Szabványügyi Intézet
II. MELLÉKLET
AZ
IKT TERÜLETÉN A MŰSZAKI ELŐÍRÁSOK ELISMERÉSÉRE VONATKOZÓ
KÖVETELMÉNYEK
1.           a műszaki előírások
piaci elfogadottsággal rendelkeznek és azok alkalmazása nem gátolja a már
meglévő európai, illetve nemzetközi szabványokkal való interoperabilitást
A piaci elfogadottságot az előírásokat teljesítő, különböző
gyártóktól származó és működőképes termékmintákkal lehet igazolni.
2.           a műszaki
előírásokat nonprofit szervezet dolgozta ki, amely olyan szakmai
társadalmi, ipari, kereskedelmi vagy egyéb, tagsággal rendelkező szervezet,
amely szakterületén az alábbi feltételeknek megfelelő eljárásban
szabványokat dolgoz ki az információs és kommunikációs technológiák területén,
és nem minősül európai, nemzeti vagy nemzetközi szabványügyi testületnek:
a)       nyitottság: 
a műszaki előírást a piacon vagy a
szabvány által érintett piac minden szereplője számára hozzáférhető,
nyilvános döntéshozatali folyamatban dolgozták ki. 
b)      konszenzus: 
a szabványosítási eljárás együttműködésen és
konszenzuson alapult. Az eljárás nem részesítette előnyben egyik érdekelt
felet sem. A konszenzus egy olyan általános megállapodás, amely esetén a
lényeges érintett érdekek egyike sem áll ellentétben tartósan az érdemi
kérdésekkel, és az eljárás valamennyi érintett fél álláspontjának
figyelembevételére és az ellentétes érvek egyeztetésére törekszik. A konszenzus
nem jelent egyhangúságot.
c)       átláthatóság: 
i.        a technikai egyeztetésekkel és a
döntéshozatallal kapcsolatos valamennyi információt azonosították és
archiválták. 
ii.       az (új) szabványosítási tevékenységekről
megfelelő és hozzáférhető eszközökön keresztül széles körű
tájékoztatást nyújtottak. 
iii.      a kiegyensúlyozottságra való törekvés
miatt az érdekelt felek minden csoportja számára biztosított volt a részvételi
lehetőség.
iv.      az érdekelt felek észrevételeit
figyelembe vették, azokra választ adtak.
3.           a műszaki
előírásoknak az alábbi követelményeket kell tükrözniük:
a)       karbantartás: folyamatosan és
hosszú távon biztosított a közzétett műszaki leírások támogatása és
karbantartása.
b)      hozzáférhetőség: a műszaki
előírások nyilvánosan, elfogadható feltételek mellett (és ennek részeként
elfogadható áron vagy díjmentesen) elérhetők alkalmazás vagy hasznosítás
céljából.
c)       szellemitulajdon-jogok: a
műszaki leírások végrehajtásához alapvető szellemitulajdon-jogok használata
a kérelmezőknek (tisztességes) ésszerű és nem diszkriminatív
((F)RAND) alapon engedélyezett, ami – a szellemitulajdon-jog birtokosának
belátása szerint – az alapvető szellemi tulajdon használatának
vissztehermentes engedélyezését is magában foglalja.
d)      relevancia:
i.        a műszaki előírások
használhatóak és relevánsak.
ii.       a műszaki előírásoknak meg
kell felelniük a piaci igényeknek és a szabályozói követelményeknek;
e)       semlegesség és stabilitás:
i.        a műszaki előírásoknak,
amennyire csak lehetséges, működésorientáltnak kell lenni, nem pedig
tervezési vagy leíró jellegűnek;
ii.       a műszaki előírások nem
torzíthatják a piacot, és nem korlátozhatják alkalmazóikat abban, hogy a
műszaki előírásokra építve ösztönözhessék a versenyt és az
innovációt. 
iii.      a műszaki előírásokat a
vezető tudományos és műszaki eredmények alapján kell megalkotni.
f)       minőség: 
i.        a részletezettség minőségének és
szintjének elegendőnek kell lennie ahhoz, hogy az egymással versenyző
megvalósítások számos interoperábilis termék és szolgáltatás kifejlesztését
tegyék lehetővé; 
ii.       a szabványosított interfészek nincsenek
elrejtve, és kizárólag a műszaki leírásokat elfogadó szervezetek
ellenőrzése alatt állnak.
III. MELLÉKLET
AZ
ÉRDEKELT FELEK EURÓPAI SZERVEZETEI
(a)              
A kkv-kat az európai szabványosítási tevékenységek
során képviselő olyan európai szervezet, amely:
i.        nem kormányzati és nonprofit
jellegű szervezet, 
ii.       alapító okiratban foglalt célja és
tevékenysége a kkv-k érdekeinek az európai szabványosítási folyamatban való
képviselete; 
iii.      a tagállamok legalább kétharmadában a
kkv-kat képviselő nonprofit szervezetek részéről megbízást kapott a
kkv-k érdekeinek az európai szintű szabványosítási folyamatban való
képviseletére.
(b)              
A fogyasztókat az európai szabványosítási
tevékenységek során képviselő olyan európai szervezet, amely:
i.        nem kormányzati, nonprofit szervezet,
független bárminemű ipari, kereskedelmi és üzleti érdektől, és egyéb
összeférhetetlenség sem áll fenn. 
ii.       alapító okiratban foglalt célja és
tevékenysége a fogyasztói érdekeknek az európai szabványosítási folyamatban
való képviselete;
iii.      a tagállamok legalább kétharmadában
nemzeti nonprofit fogyasztóvédelmi szervezetek részéről megbízást kapott a
fogyasztói érdekeknek az európai szintű szabványosítási folyamatban való
képviseletére.
(c)              
A környezetvédelmi érdekeket az európai
szabványosítási tevékenységek során képviselő olyan európai szervezet,
amely:
i.        nem kormányzati, nonprofit szervezet,
független bárminemű ipari, kereskedelmi és üzleti érdektől, és egyéb
összeférhetetlenség sem áll fenn. 
ii.       alapító okiratban foglalt célja és
tevékenysége a környezetvédelmi érdekeknek az európai szabványosítási
folyamatban való képviselete; 
iii.      a tagállamok legalább kétharmadában
nemzeti nonprofit környezetvédelmi szervezetek részéről megbízást kapott a
környezetvédelmi érdekeknek az európai szintű szabványosítási folyamatban
való képviseletére.
(d)              
A társadalmi az európai szabványosítási
tevékenységek során képviselő olyan európai szervezet, amely:
i.        nem kormányzati, nonprofit szervezet, független
bárminemű ipari, kereskedelmi és üzleti érdektől, és egyéb
összeférhetetlenség sem áll fenn. 
ii.       alapító okiratban foglalt célja és
tevékenysége a társadalmi érdekeknek az európai szabványosítási folyamatban
való képviselete; 
iii.      a tagállamok legalább kétharmadában
nemzeti nonprofit társadalmi szervezetek részéről megbízást kapott a
társadalmi érdekeknek az európai szintű szabványosítási folyamatban való
képviseletére.
PÉNZÜGYI
KIMUTATÁS
1.           A JAVASLAT/KEZDEMÉNYEZÉS FŐBB
ADATAI 
              1.1.    A javaslat/kezdeményezés címe
              1.2.    A
tevékenységalapú irányítás/tevékenységalapú költségvetés-tervezés keretébe
tartozó érintett szakpolitikai terület(ek)
              1.3.    A
javaslat/kezdeményezés típusa
              1.4.    Célkitűzés(ek)
              1.5.    A
javaslat/kezdeményezés indokolása
              1.6.    Az
intézkedés és a pénzügyi hatás időtartama
              1.7.    Tervezett
irányítási módszer(ek)
2.           IRÁNYÍTÁSI INTÉZKEDÉSEK
              2.1.    A
nyomon követésre és a jelentéstételre vonatkozó rendelkezések
              2.2.    Irányító
és ellenőrző rendszer
              2.3.    A
csalások és a szabálytalanságok megelőzésére vonatkozó intézkedések
3.           A JAVASLAT/KEZDEMÉNYEZÉS BECSÜLT
PÉNZÜGYI HATÁSA 
              3.1.    A
kiadások a többéves pénzügyi keret mely fejezetét/fejezeteit és a költségvetés
mely kiadási tételét/tételeit érintik? 
              3.2.    A
kiadásokra gyakorolt becsült hatás összegzése 
              3.2.1. A kiadásokra
gyakorolt becsült hatás összegzése 
              3.2.2. Az operatív
előirányzatokra gyakorolt becsült hatás 
              3.2.3. Az igazgatási
előirányzatokra gyakorolt becsült hatás
              3.2.4. A jelenlegi többéves
pénzügyi kerettel való összeegyeztethetőség
              3.2.5. Harmadik felek
részvétele a finanszírozásban 
              3.3.    A bevételre gyakorolt becsült
pénzügyi hatás
PÉNZÜGYI
KIMUTATÁS

1.                      
A JAVASLAT FŐBB ADATAI 
1.1.                
A javaslat címe

Javaslat: az Európai Parlament és a Tanács
rendelete az európai szabványosításról, valamint a 89/686/EGK és a 93/15/EGK
tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK,
a 2007/23/EK, a 2009/105/EK és a 2009/23/EK európai parlamenti és tanácsi
irányelv módosításáról.

1.2.                
A tevékenységalapú irányítás /tevékenységalapú
költségvetés-tervezés keretébe tartozó érintett szakpolitikai terület(ek)[32] 

02. cím – Vállalkozáspolitika – 02 03. alcím: Áruk
belső piaca és ágazati politikák

1.3.                
A javaslat típusa 

A javaslat jelenlegi fellépés
meghosszabbítására irányul. 
Meg kell jegyezni, hogy e pénzügy kimutatásban
meghatározott összegek nem érintik a Bizottságnak a 2013 utáni többéves
pénzügyi keretre vonatkozóan a közeljövőben benyújtandó javaslatát. Az ehhez az intézkedéshez kapcsolódó költségvetési
előirányzatokra a Bizottság az éves költségvetési eljárás során tesz
javaslatot. Következésképpen e pénzügyi
kimutatás csak egy évre (2013-ra) korlátozódik. 

1.4.                
Célkitűzések
1.4.1.          
A javaslat által érintett többéves bizottsági
stratégiai célkitűzés(ek) 

1a. Versenyképesség a növekedésért és a
foglalkoztatásért

1.4.2.          
Meghatározott célkitűzés(ek) és a
tevékenységalapú irányítás/tevékenységalapú költségvetés-tervezés keretébe
tartozó érintett tevékenység(ek) 

1 sz. meghatározott célkitűzés
A meglévő belső piaci joganyag
folyamatos felülvizsgálata, valamint adott esetben jogalkotási és nem
jogalkotási intézkedések iránti javaslatok tétele.

1.4.3.          
Várható eredmény(ek) és hatás(ok)

A javaslat az európai szabványosítás általános
keretét állapítja meg. Számos költségvetési vonzattal nem járó elemet (pl. az
európai szabványügyi testületek, a nemzeti szabványügyi testületek és a
Bizottság közötti együttműködés) tartalmaz, valamint megteremti a
jogalapot a CEN, CENELEC és ETSI (a továbbiakban: európai szabványügyi
testületek) európai szabványügyi testületek által végzett szabványosítási
tevékenységek egy részének finanszírozására, valamint a kkv-kat, fogyasztókat,
környezetvédelmi és társadalmi érdekeket képviselő európai szervezetek
pénzügyi támogatására.
Az európai szabványosítási rendszernek az európai
szabványügyi testületeken keresztül történő finanszírozása alapvető
jelentőségű, és azt fenn kell tartani. Mindazonáltal a rendszernek
eredményesebbnek kell lennie. Egyrészről, intézkedéseket hoznak az európai
szabványok Bizottság kérésére történő kidolgozásának meggyorsítása
érdekében. Pénzügyi eszközök kerülnek alkalmazásra az európai szabványügyi
testületek arra történő ösztönzésére, hogy aktívabban keressenek
konszenzust a vitás kérdésekkel kapcsolatban, valamint vizsgálják felül
belső eljárásaikat. Másrészről, a javaslat az Európai Unió által
nyújtott pénzügyi támogatás eredményességének növelése érdekében elmozdulást
jelent a jelentősen egyszerűbb, gyorsabb és stabilabb szabályozás
irányába. A jelentősen egyszerűbb és kevésbé bürokratikus szabályok
összessége csökkenti az operatív szolgálatokra és a kedvezményezettekre háruló
adminisztratív terheket. Az adminisztratív terhek akadályozzák a szolgálatokat
abban, hogy erőforrásaikat a szakpolitikai célok megvalósítására és az
idejében történő végrehajtásra fordítsák, és túlzott bürokráciát
jelentenek az európai szabványügyi testületek számára. A javaslat megújítja az
európai szabványügyi testületek finanszírozását egy olyan lehetőség
megteremtésével, amely fokozatos elmozdulást jelent az elfogadott mutatók és
célok (eredmények) meghatározásán, valamint – teljes mértékben függetlenítve
ezeket a végrehajtás tényleges költségeinek ellenőrzésétől – az
átalányösszegek egyszerűsítésén nyugvó, teljesítményalapú rendszer
irányába. 
A kkv-kat, fogyasztókat, környezetvédelmi és
társadalmi érdekeket képviselő európai szervezetek pénzügyi támogatását
továbbra is fenn kell tartani. Mostanáig különböző programokon keresztül
finanszírozták e szervezeteket, amelyek többsége 2013. december 31-én jár le.
Következésképpen, indokolt e támogatási rendszereket egyszerűsíteni és
ugyanazon jogalap alapján újracsoportosítani. A támogatások jogosultsági,
felhasználási feltételeit és az elérhető pénzügyi hozzájárulások típusait
módosítják és hozzáigazítják az érintett érdekelti csoportok igényeihez, így
például működési támogatások a gazdasági vagy társadalmi érdekek egy-egy
területét képviselő európai szervezetnek nyújthatók. 
A nem átalányfinanszírozásnak minősülő
működési támogatásokra vonatkozóan a költségvetési rendelet 113. cikke szerinti
fokozatos csökkentés elvét az európai szabványosítás finanszírozásáról szóló, 2006.
október 24-i 1673/2006/EK európai parlamenti és tanácsi határozat alapján nem
kell alkalmazni az európai szabványügyi testületekre. Ezt a kivételt a
jövőben is fenn kell tartani.
Ezenkívül a működési támogatások alapelve az,
hogy a szervezeteknek átmeneti támogatást kell nyújtani annak érdekében, hogy
hosszabb távon lehetővé váljon számukra a pénzügyi függetlenség elérése.
Ez a degresszivitás azonban ellentétes azon uniós politikával, amely szerint a
kkv-kat és a társadalmi érdekcsoportokat képviselő szervezetek pozícióját
erősíteni kell az európai szabványosítási rendszer inkluzivitásának
biztosítása érdekében. Azon valószínű esetben, ha a jövőben több
európai szabványt dolgoznak ki, az európai szabványosítási rendszer terén a
kkv-kat és a társadalmi érdekcsoportokat képviselő szervezetek munkaterhe
növekedni fog. E szervezetek állandó szerepet töltenek be, amely alapvető
jelentőségű az uniós politikák és tevékenységek vonatkozásában a
működési kereteik és az alapokmányban lefektetett célkitűzéseik
miatt. Az európai szabványosítás fejlődése érdekében elengedhetetlen a
kkv-kat, fogyasztói, környezetvédelmi és társadalmi érdekeket képviselő
európai szervezetek aktív részvételének további előmozdítása és
ösztönzése. Ezek a szervezetek az általános európai érdeket képviselik, és a
nemzeti non-profit szervezetektől kapott megbízás vagy a kkv-k és
társadalmi érdekcsoportok kizárólagos képviselete révén a tagállamok non-profit
szervezeteit képviselő európai hálózatot alkotnak, amely az
alapszerződések célkitűzéseivel összhangban levő alapelveket és
szakpolitikákat mozdítja elő. Működési környezetükből és
jogszabályban foglalt céljaikból adódóan a kkv-kat, fogyasztókat és a környezetvédelmi
és társadalmi érdekeket az európai szabványosításban képviselő európai
szervezetek az Unió tevékenységéhez és politikáihoz szükséges alapvető,
állandó szerepet játszanak. Ezenkívül egy szabvány kidolgozása 1–3 évet vesz
igénybe, ami a technikai folyamat melletti hosszú távú elkötelezettséget
igényel. A műszaki bizottságokban vagy munkacsoportokban folytatott
folyamatos és aktív részvétel hosszú távú és igen jelentős
időráfordítást jelent. Ennélfogva szükséges kiterjeszteni a degresszivitás
elve alóli kivételt a kkv-kat, fogyasztókat, környezetvédelmi és társadalmi
érdekeket képviselő kiválasztott európai szervezetekre.

1.4.4.          
Az eredmények és hatások mutatói 

·              
A Bizottság kérésére az európai szabványügyi
testületek által elfogadott európai szabványok száma;
·              
Az európai szabvány kidolgozása iránti kérésnek az
európai szabványügyi testületek általi elfogadása és a szabvány hivatalos
elfogadása közötti időtartam;
·              
A kkv-kat, fogyasztókat, környezetvédelmi és
társadalmi érdekeket képviselő európai szervezetek tényleges részvételi
aránya az európai szabványosítási folyamatban;
·              
A szabványosítás szerkezetének és irányításának
tényleges változásai, valamint az elfogadott európai szabványokra gyakorolt
hatásuk, a szabványalkotás gyorsasága, a kkv-kat, fogyasztókat, környezetvédelmi
és társadalmi érdekeket képviselő európai szervezetek részvétele az
európai szabványosítási folyamatban.

1.5.                
A javaslat indoklása 
1.5.1.          
Rövid vagy hosszú távon kielégítendő
szükséglet(ek) 

A javaslat által kielégítendő szükségletek az
alábbiak szerint foglalhatók össze;
(1)         
Az európai szabványosítás fontos és hatékony
eszközt jelent az európai politikák és jogszabályok végrehajtása érdekében.
Jelentős hatást gyakorol és fog gyakorolni a termékek és szolgáltatások
egységes piacának megerősítése és az Európai Unión belüli kereskedelmi
akadályok létrejöttének megakadályozása terén. Az európai szabványok európai
szabványügyi testületek általi elfogadását tehát folytatni kell, és azt az
Európai Uniónak társfinanszírozásban kell részesíteni. Továbbá, a jogalapnak
nem csak a termékszabványokra, hanem a szolgáltatásokra vonatkozó szabványokra
is ki kell terjednie.
(2)         
Az Európai Unióban a szabványosítás jelentős
mértékben hozzájárul a gazdasághoz. A szabványok alkalmazása hatalmas
stratégiai eszközt jelent a vállalkozások számára versenyképességük növelése
érdekében. Fontos tehát, hogy a szabványok lépést tartsanak az egyre gyorsabb
termékfejlesztési ciklusokkal, valamint hogy az európai szabványalkotás
felgyorsuljon.
(3)         
A szabványok Európában egyre több társadalmi csoportra
– ideértve a különböző típusú vállalkozásokat és az egyes polgárokat is –
fognak hatást gyakorolni. A szabvány a kidolgozásában résztvevők által
elért konszenzus eredményének tekinthető. A résztvevők
megfelelően széles köre alapvetően lényeges ahhoz, hogy mind a
vállalkozások, mind a fogyasztók elfogadják a szabványt. A javaslatnak
biztosítani kell, hogy az európai szabványosítási rendszer, amennyire csak
lehetséges, inkluzívvá váljon, valamennyi fél részéről a nyilvánosság,
átláthatóság és tudományos megbízhatóság alapértékein nyugvó rendszer iránti
elkötelezettség, valamint a szabványosítási struktúrák és irányítás folyamatos
fejlesztését célzó folyamat révén.
(4)         
A szabványoknak alkalmasnak kell lenni az
információs és kommunikációs technológiák területén a szolgáltatások és
alkalmazások közötti interoperabilitás biztosítására, hogy Európa teljes
körűen élvezhesse az IKT-ból fakadó előnyöket. A különböző
fórumok és konzorciumok által kidolgozott legfontosabb IKT-szabványoknak
kiemelkedő szerepet kell játszani azokon a területeken, ahol az európai
szabványügyi testületek nem működnek, ahol az európai szabványokat nem
vezették be a piacra, vagy ahol e szabványok elavulttá váltak.
Következésképpen, e szabványokat hivatalosan el kell ismerni, hogy azokat a
hatóságok közbeszerzési eljárások céljára alkalmazhassák.

1.5.2.          
Az uniós részvételből adódó többletérték

Az európai szabványok fontos szerepet játszanak az
ipari termékek belső piacának működése során. Az európai szabványok
felváltják a nemzeti, és gyakran egymásnak ellentmondó szabványokat, amelyek
adott esetben technikai akadályt jelentenek a nemzeti piac számára. Az európai
szabványok két kategóriára oszthatók fel:
a) A Bizottság kérésére úgynevezett „megbízás”
alapján kidolgozott európai szabványok, amely esetén európai szabványügyi
testületeket kérnek fel normatív jellegű, a megbízásban meghatározott
követelményeknek megfelelő műszaki előírások kidolgozására. E
szabványok két alkategóriára oszthatók fel:
- Európai harmonizált szabványok, amelyek
biztosítják, hogy a termékek megfelelnek az uniós jogszabályokban megállapított
alapvető követelményeknek. Egy európai „harmonizált” szabványnak való
megfelelés biztosítja a termékbiztonság előírt szintjét. A harmonizált
szabványok alkalmazása azonban még mindig önkéntes alapú, és a gyártó más olyan
műszaki megoldást is alkalmazhat, amely igazolja, hogy a terméke megfelel
az alapvető követelményeknek. Az európai harmonizált szabványok aránya az
elmúlt két évtizedben 3,55%-ról 2009-re 20%-ra emelkedett. 
- Európai politikákat támogató egyéb európai
szabványok.
b) A többi európai szabványt az uniós jogalkotáson
kívül fogadtak el vállalkozások, nemzeti szabványügyi testületek vagy egyéb
érdekelt felek kezdeményezésére vagy a Bizottság kérésére. 
Az európai szabványok, különösen az európai
harmonizált szabványok, a termékek belső piaca működésének
sarokkövei. Mindazonáltal, a szabványok kidolgozása nemzeti szakértők
által végzett munka- és időigényes tevékenység. Az 1673/2006/EK határozat
ezért joglapot hoz létre az európai szabványügyi testületek központi
titkárságának pénzügyi támogatására a harmonizált szabványok minőségének
fejlesztése és az európai szabványosítás nemzetközi szintű támogatása
céljából. Az Európai Bizottság és az EFTA partnerségi keretmegállapodást köt
minden európai szabványügyi testülettel, amelyek alapján finanszírozás
igényelhető a Bizottságnál. A partnerségi keretmegállapodások rögzítik a
szabványosítási tevékenységekre vonatkozó igazgatási és finanszírozási
szabályokat, és megállapítják a pénzügyi támogatás elosztásának hátterét és
feltételeit. E javaslat az 1673/2006/EK határozat helyébe lép.

1.5.3.          
Hasonló korábbi tapasztalatok tanulsága

E javaslat figyelembe veszi az 1673/2006/EK
határozattal összefüggésben végzett és a hatásvizsgálatban hivatkozott
értékeléseket.

1.5.4.          
Összhang és lehetséges szinergia egyéb pénzügyi
eszközökkel

E javaslat teljes mértékben összhangban van az
egyéb pénzügyi eszközökkel, vagyis a mellékelt hatásvizsgálat 4. mellékletében
meghatározott valamennyi jogi aktussal. 

1.6.                
Az intézkedés és a pénzügyi hatás időtartama 

A javaslat határozatlan időtartamra
vonatkozik

1.7.                
Tervezett irányítási módszer(ek)[33] 

Centralizált irányítás közvetlenül a Bizottság által

2.                      
IRÁNYÍTÁSI INTÉZKEDÉSEK 
2.1.                
A nyomon követésre és a jelentéstételre vonatkozó
rendelkezések 

Az együttműködés közös célkitűzéseit,
illetve az európai szabványügyi testületeknek és a javaslatban említett egyéb
szervezeteknek odaítélt támogatásokkal kapcsolatos igazgatási és pénzügyi
feltételeket a Bizottság és e testületek, illetve szervezetek között létrejövő
partnerségi keretmegállapodások fogják meghatározni a költségvetési rendeletnek
és a 2342/2002/EK, Euratom rendeletnek megfelelően. E megállapodások,
valamint a támogatási megállapodások határozzák meg a nyomon követés és a
jelentéstétel szabályait.
Továbbá, a javaslat kötelezi az európai
szabványügyi testületeket és az egyéb szervezeteket a kötelezettségeik
végrehajtásáról éves jelentés benyújtására a Bizottságnak. 

2.2.                
Irányító és ellenőrző rendszer 
2.2.1.          
Felismert kockázat(ok) 

Az európai szabványügyi testületek szilárd
pénzügyi alapokkal rendelkeznek. Az egyéb szervezeteknek szóló ajánlattételi
felhívások finanszírozási kiválasztási feltételeket tartalmaznak a pénzügyi
kockázatok elkerülése érdekében. Következésképpen, nem állapítható meg pénzügyi
kockázat.

2.2.2.          
Tervezett ellenőrzési mód(ok) 

A tervezett ellenőrzési módokat a
költségvetési rendelet és a 2342/2002/EK, Euratom rendelet állapítja meg. A
Bizottság és az európai szabványügyi testületek, illetve a javaslatban említett
egyéb szervezetek között létrejövő partnerségi keretmegállapodások és
támogatási megállapodások fogják részletesebben meghatározni a tervezett
ellenőrzési módokat. A javaslat azt is kifejezetten megállapítja, hogy a
rendelet alapján születő megállapodások és szerződések esetén
rendelkezni kell a Bizottság vagy felhatalmazott képviselője által végzett
felügyeletről és pénzügyi ellenőrzésről, valamint a
Számvevőszék által szükség esetén a helyszínen lefolytatandó
ellenőrzésről.

2.3.                
A csalások és a szabálytalanságok megelőzésére
vonatkozó intézkedések 

A javaslat rendelkezik arról, hogy a Bizottság
biztosítja, hogy az Unió pénzügyi érdekeit csalás, korrupció és egyéb
jogellenes tevékenységek elleni megelőző intézkedésekkel és hatékony
ellenőrzésekkel védjék, gondoskodik továbbá a jogosulatlanul kifizetett
összegek visszafizettetéséről, és szabálytalanság esetén hatékony, arányos
és visszatartó erejű szankciókat szab ki a 2988/95/EK, Euratom, a 2185/96/EK,
Euratom, és az 1073/1999/EK rendeletnek megfelelően. 

3.                      
A JAVASLAT BECSÜLT PÉNZÜGYI HATÁSA 
3.1.                
A kiadások a többéves pénzügyi keret mely
fejezetét/fejezeteit és a költségvetés mely kiadási tételét/tételeit érintik? 

·      Jelenlegi költségvetési kiadási tételek 
 A többéves pénzügyi keret fejezete || Költségvetési tétel || Kiadás típusa || Részvétel 
 DA/NDA ([34])   || EFTA-országokból[35]   || tagjelölt országokból[36]   || harmadik országokból || a költségvetési rendelet 18. cikke (1) bekezdésének aa) pontja értelmében n 
 1a. Versenyképesség a növekedésért és a foglalkoztatásért || 02 03 04 jogcímcsoport — A jogszabályok egységesítése és közelítése || DA || IGEN || NEM || NEM || NEM 
·      Létrehozandó új költségvetési tételek: a 02 03 04 jogcímcsoportot két
külön jogcímcsoportra kell felosztani: 
–     
A 02 03 04 01 jogcímcsoport a korábbi 02 03 04
jogcímcsoport helyébe lép, és tartalmazza az ide elkülönített követeléseket,
ideértve a CEN, CENELEC és ETSI szabványosítási tevékenységeihez nyújtott
pénzügyi támogatást;
–     
A 02 03 04 02 jogcímcsoport tartalmazza a korábban
a 02.02.01, 17.02.02.00 és 07.03.07 jogcímcsoport alapján a szabványosítási
tevékenységekre vonatkozóan lekötött és kifizetett alábbi előirányzatokat:
a 02.02.01 költségvetési tételből 2,1 millió EUR, a 17.02.02.00
költségvetési tételből 1,4 millió EUR és a 07.03.07 költségvetési
tételből 0,2 millió EUR kerül át az új 02 03 04 02 költségvetési tételhez.
–     
A 02.02.01, 17.02.02.00 és 07.03.07 jogcímcsoport a
szabványosítási tevékenységeknek megfelelő fenti összegekkel fog csökkeni
a pénzügyi programozásban. Az utóbbi jogcímcsoportok a szabványosítási
tevékenységeknek megfelelő összegekkel fognak csökkenni.
–     
A szabványosítás terén az érdekelt társadalmi
csoportokat képviselő szervezeteknek nyújtott támogatások iránti
követeléseket más költségvetési jogcímcsoportok (pl. 04.03.03.02) tartalmazzák.

 A többéves pénzügyi keret fejezete || Költségvetési tétel || Kiadás típusa || Részvétel 
 DA/NDA || EFTA-országokból || tagjelölt országokból || harmadik országokból || a költségvetési rendelet 18. cikke (1) bekezdésének aa) pontja értelmében n 
 1a. Versenyképesség a növekedésért és a foglalkoztatásért || 02 03 04 01 jogcímcsoport — A CEN, CENELEC és ETSI szabványosítási tevékenységeihez nyújtott támogatás Kötelezettségvállalási előirányzatok || DA || IGEN || NEM || NEM || NEM 
 1a. Versenyképesség a növekedésért és a foglalkoztatásért || 02 03 04 02 — A szabványosítás terén a kkv-kat és az érdekelt társadalmi csoportokat képviselő szervezeteknek nyújtott támogatás || DA || IGEN || NEM || NEM || NEM 

3.2.                
A kiadásokra gyakorolt becsült hatás[37]
3.2.1.          
A kiadásokra gyakorolt becsült hatás összegzése 

millió EUR (három tizedesjegyig)
 A többéves pénzügyi keret fejezete: || Szám || 1a. Versenyképesség a növekedésért és a foglalkoztatásért 
   ||   ||   || N. év[38]   || N+1. év || N+2. év || N+3. év || N+4-6. év || ÖSSZESEN 
  Operatív előirányzatok ||   ||   ||   ||   ||   ||   ||   ||   
 02 03 04 01 jogcímcsoport — A CEN, CENELEC és ETSI szabványosítási tevékenységeihez nyújtott támogatás || Kötelezettségvállalási előirányzatok || (1) || 23.5 || -- || -- || -- || -- || -- || -- || -- 
 Kifizetési előirányzatok || (2) || 9 || -- || -- || -- || -- || -- || -- || -- 
 02 03 04 02 — A szabványosítás terén a kkv-kat és az érdekelt társadalmi csoportokat képviselő szervezeteknek nyújtott támogatás || Kötelezettségvállalási előirányzatok || (1a) || 3.7 || -- || -- || -- || -- || -- || -- || -- 
 Kifizetési előirányzatok || (2a) || 3.7 || -- || -- || -- || -- || -- || -- || -- 
 Bizonyos egyedi programok keretéből finanszírozott igazgatási előirányzatok[39]   ||   ||   ||   || -- || -- || -- || -- || -- 
 02 01 04 02 jogcímcsoport - ||   || (3) || 0.2 || -- || -- || -- || -- || -- || -- || -- 
 Csak tájékoztatási céllal, a következő költségvetési sorok csökkennek (ezek az összegek nem szerepelnek az összesítésben): ||   ||   ||   ||   ||   ||   ||   ||   ||   ||   
 02.02.01jogcímcsoport (1a. alfejezet) || Kötelezettségvállalási előirányzatok ||   || -2.1 || -- || -- || -- || -- || -- || -- || -- 
 Kifizetési előirányzatok ||   || -2.1 || -- || -- || -- || -- || -- || -- || -- 
 17.02.02.00 jogcímcsoport (3b. alfejezet) || Kötelezettségvállalási előirányzatok ||   || -1.4 || -- || -- || -- || -- || -- || -- || -- 
 Kifizetési előirányzatok ||   || -1.4 || -- || -- || -- || -- || -- || -- || -- 
 07.03.07 jogcímcsoport (2. alfejezet) || Kötelezettségvállalási előirányzatok ||   || -0.2 || -- || -- || -- || -- || -- || -- || -- 
 Kifizetési előirányzatok ||   || -0.2 || -- || -- || -- || -- || -- || -- || -- 
 A többéves pénzügyi keret 1.a FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || =1+1a +3 || 27.4 || -- || -- || -- || -- || -- || -- || -- 
 Kifizetési előirányzatok || =2+2a +3 || 12.9 || -- || -- || -- || -- || -- || -- || -- 
 A többéves pénzügyi keret fejezete: || 5 || „Igazgatási kiadások” 
millió EUR (három tizedesjegyig)
   ||   ||   || N. év || N+1. év || N+2. év || N+3. év || N+4-6. év || ÖSSZESEN 
 Főigazgatóság: ENTR, SANCO, MARKT, MOVE, ENV és INFSO || 
  Humánerőforrás || 3.5 || -- || -- || -- || -- || -- || -- || -- 
  Egyéb igazgatási kiadások || 0.3 || -- || -- || -- || -- || -- || -- || -- 
 ÖSSZESEN || Előirányzatok || -- || -- || -- || -- || -- || -- || -- ||   
 A többéves pénzügyi keret 5. FEJEZETÉHEZ tartozó előirányzatok ÖSSZESEN || (Összes kötelezettségvállalási előirányzat = Összes kifizetési előirányzat) || 3.8 || -- || -- || -- || -- || -- || -- || -- ||   
millió EUR (három tizedesjegyig)
   ||   ||   || 2013 || 2014 || 2015 || 2016 || 2017-2020 || ÖSSZESEN 
 A többéves pénzügyi keret 1–5. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || 3.8 || -- || -- || -- || -- || -- || -- || -- 
 Kifizetési előirányzatok || 3.8 || -- || -- || -- || -- || -- || -- || -- 

3.2.2.          
Az operatív előirányzatokra gyakorolt becsült
hatás 

A javaslat az alábbi operatív előirányzatok
felhasználását vonja maga után:
Kötelezettségvállalási előirányzatok, millió euróban
(három tizedesjegyig)
 Tüntesse fel a célkitűzéseket és a teljesítéseket   ò ||   || N. év || N+1. év || N+2. év || N+3. év || N+4-6. év || ÖSSZESEN 
 TELJESÍTÉSEK 
 Teljesítések típusa[40]   || Teljesítés átlagos költsége || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma összesen || Összköltség 
 1. KONKRÉT CÉLKITŰZÉS: A meglévő belső piaci joganyag folyamatos felülvizsgálata, valamint adott esetben jogalkotási és nem jogalkotási intézkedések iránti javaslatok tétele. ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Európai szabványügyi szervezetek központi titkársága   || (A) || 3.35 || 3 || 10 || -- || -- || -- || -- || -- || -- || -- || -- || -- || -- || -- || -- || -- || -- 
 Szabványok fordítása || (B) || 0.55 || 2 || 1.1 || -- || -- || -- || -- || -- || -- || -- || -- || -- || -- || -- || -- || -- || -- 
 Szabványosítási tevékenység (ideértve az IKT-t is) || (C) || 0.4 || 25 || 11 || -- || -- || -- || -- || -- || -- || -- || -- || -- || -- || -- || -- || -- || -- 
 Európai szabványok népszerűsítése || (D) || 0.1 || 1 || 0.1 || -- || -- || -- || -- || -- || -- || -- || -- || -- || -- || -- || -- || -- || -- 
 Ellenőrzések, értékelések és egyedi projektek || (E) || 0.8 || 1 || 0.8 || -- || -- || -- || -- || -- || -- || -- || -- || -- || -- || -- || -- || -- || -- 
 Tanulmányok és technikai segítségnyújtás || (D) (E) || 1.2 || 0 || 0 || -- || -- || -- || -- || -- || -- || -- || -- || -- || -- || -- || -- || -- || -- 
 Eurocode-ok népszerűsítése és kidolgozása || (D) (E) || 0.5 || 1 || 0.5 || -- || -- || -- || -- || -- || -- || -- || -- || -- || -- || -- || -- || -- || -- 
 Kkv-kat képviselő szervezetek támogatása || (A) to (E) || 2.0 || 1 || 2.0 || -- || -- || -- || -- || -- || -- || -- || -- || -- || -- || -- || -- || -- || -- 
 Az érdekelt társadalmi csoportokat képviselő szervezetek támogatása || (A) to (E) || 0.75 || 2 || 1.5 || -- || -- || -- || -- || -- || -- || -- || -- || -- || -- || -- || -- || -- || -- 
 Az 1. konkrét célkitűzés részösszege ||   ||   || -- || -- || -- || -- || -- || -- || -- || -- || -- || -- || -- || -- || -- || -- 
 ÖSSZKÖLTSÉG || 36 || 27 || -- || -- || -- || -- || -- || -- || -- || -- || -- || -- || -- || -- || -- || -- 

3.2.3.          
Az igazgatási előirányzatokra gyakorolt
becsült hatás
3.2.3.1.    
Összegzés 

A javaslat az alábbi igazgatási előirányzatok
felhasználását vonja maga után:
millió EUR (három
tizedesjegyig)
   || N. év || N+1. év || N+2. év || N+3. év || N+4-6. év || ÖSSZESEN 
 A többéves pénzügyi keret 5. FEJEZETE ||   ||   ||   ||   ||   ||   ||   ||   
 Humánerőforrás || 3.5 || -- || -- || -- || -- || -- || -- || -- 
 Egyéb igazgatási kiadások || 0.3 || -- || -- || -- || -- || -- || -- || -- 
 A többéves pénzügyi keret 5. FEJEZETÉNEK részösszege || 3.8 || -- || -- || -- || -- || -- || -- || -- 
 A többéves pénzügyi keret 5. FEJEZETÉBE[41] bele nem tartozó előirányzatok   ||   ||   ||   ||   ||   ||   ||   ||   
 Humánerőforrás || 0 || -- || -- || -- || -- || -- || -- || -- 
 Egyéb igazgatási kiadások || 0.2 || -- || -- || -- || -- || -- || -- || -- 
 A többéves pénzügyi keret 5. FEJEZETÉBE bele nem tartozó előirányzatok részösszege || 0.2 || -- || -- || -- || -- || -- || -- || -- 
 ÖSSZESEN || 4 || -- || -- || -- || -- || -- || -- || -- 

3.2.3.2.    
 Becsült humánerőforrás-szükségletek 

A javaslat az alábbi humánerőforrások
felhasználását vonja maga után:
A becsléseket egész számmal (vagy legfeljebb
egy tizedesjeggyel) kell kifejezni
   || N. év || N+1. év || N+2. év || N+3. év || N+4-6. év 
  A létszámtervben szereplő álláshelyek (tisztviselői és ideiglenes alkalmazotti álláshelyek) || 
 XX 01 01 01 (a központban és a bizottsági képviseleteken) || 2.9 || -- || -- || -- || -- || -- || -- 
 XX 01 01 02 (küldöttségeknél) || 0 || -- || -- || -- || -- || -- || -- 
 XX 01 05 01 (közvetett kutatás) || 0 || -- || -- || -- || -- || -- || -- 
 10 01 05 01 (közvetlen kutatás) || 0 || -- || -- || -- || -- || -- || -- 
   Külső személyi állomány (teljes munkaidős egyenértékben kifejezve)[42]   || 
 XX 01 02 01 (CA, INT, SNE a teljes keretből) || 0.6 || -- || -- || -- || -- || -- || -- 
 XX 01 02 02 (CA, INT, JED, LA és SNE a küldöttségeknél) || 0 || -- || -- || -- || -- || -- || -- 
 XX 01 05 02 (CA, INT, SNE közvetett kutatásban) || 0 || -- || -- || -- || -- || -- || -- 
 10 01 05 02 (CA, INT, SNE közvetlen kutatásban) || 0 || -- || -- || -- || -- || -- || -- 
 Egyéb költségvetési tétel (kérjük megnevezni) || 0 || -- || -- || -- || -- || -- || -- 
 ÖSSZESEN || 7 || -- || -- || -- || -- || -- || -- 
XX az érintett
szakpolitikai terület vagy költségvetési cím.
A humánerőforrás-igényeknek az adott
főigazgatóság rendelkezésére álló, az intézkedés irányításához rendelt
és/vagy az adott főigazgatóságon belül átcsoportosított személyzettel kell
eleget tenni. A források adott esetben a meglévő költségvetési korlátok
betartása mellett kiegészíthetők az éves elosztási eljárás keretében az
irányító főigazgatósághoz rendelt további juttatásokkal.
Az elvégzendő
feladatok leírása:
 Tisztviselők és ideiglenes alkalmazottak || A rendelet végrehajtása (azaz a szabványosítási tevékenységek, ideértve az IKT-t is, irányítása és finanszírozása, a kkv-kat és az érdekelt társadalmi csoportokat képviselő szervezeteknek nyújtott támogatás igazgatása) 
 Külső személyzet || A kihelyezett nemzeti szakértők a szabványosítási tevékenységek, ideértve az IKT-t is, nyomon követését végzik. A szerződéses alkalmazottak elsődlegesen végrehajtási feladatokat látnak el. 

3.2.4.          
A jelenlegi többéves pénzügyi kerettel való
összeegyeztethetőség 

A javaslat összeegyeztethető a jelenlegi
többéves pénzügyi kerettel. Néhány követelés áthelyezésre kerülhet a 2. cím
(Vállalkozások) alá egyéb költségvetési címekből a 3.1. szakaszban
megállapítottak szerint.

3.2.5.          
Harmadik felek részvétele a finanszírozásban 

A javaslat az alábbi becsült társfinanszírozást
irányozza elő:
előirányzatok millió EUR (három tizedesjegyig)
   || N. év || N+1. év || N+2. év || N+3. év || N+4-6. év || Összesen 
 Tüntesse fel a társfinanszírozó szervet || EFTA || EFTA || EFTA || EFTA || EFTA || EFTA || EFTA || EFTA 
 Társfinanszírozott előirányzatok ÖSSZESEN || 0.7 || -- || -- || -- || -- || -- || -- || -- 

3.3.                
A bevételre gyakorolt becsült pénzügyi hatás 

A javaslatnak nincs
pénzügyi hatása a bevételre.
[1]               HL C […], […], […] o.
[2]               HL L 24., 1998.7.21., 37. o.
[3]               HL L 315., 2006.11.15., 9. o.
[4]               HL L 36., 1987.2.7., 31. o.
[5]               HL L376., 2006.12. 27.
[6]               HL L 71., 1980.3.17., 1. o.
[7]               HL L 399.,
1989.12.30., 18. o.
[8]               HL L 121., 15.05.1993, 20. o.
[9]               HL L 100., 1994.4.19., 1. o.
[10]             HL L 164., 1994.6.30., 15. o.
[11]             HL L 213.,1995.9.7., 1. o.
[12]             HL L 181., 1997.7.9., 1. o.
[13]             HL L 135., 2004.4.30., 1. o.
[14]             HL L 154., 2007.6.14., 1. o.
[15]             HL L 264., 2009.10.8., 12. o.
[16]             HL L 122., 2009.5.16., 6. o.
[17]             HL L 218., 2008.8.13., 82. o.
[18]             HL L 134., 2004.4.30., 1. o.
[19]             HL L 134., 2004.4.30., 114. o.
[20]             HL L 260., 2009.10.30., 20. o.
[21]             HL L 108., 2002.4.24., 33. o.
[22]             HL L 248., 2002.9.16., 1. o..
[23]             HL L 357.,
2002.12.31., 1. o.
[24]             HL L 310., 2006.11.9., 15. o.
[25]             HL L 404., 2006.12.30, 39. o.
[26]             HL L 149., 2007.6.9., 1. o.
[27]             HL L 312., 1995.12.23., 1. o.
[28]             HL L 292., 1996.11.15., 2. o.
[29]             HL L 136., 1999.5.31., 1. o.
[30]             HL L 55., 2011.2.28.,
13. o.
[31]             HL L 88.,
.2011.4.4., 5. o.
[32]             Tevékenységalapú
irányítás: ABM (Activity Based Management), tevékenységalapú
költségvetés-tervezés: ABB (Activity Based Budgeting).
[33]             Az egyes
irányítási módszerek ismertetése, valamint a költségvetési rendeletben
szereplő megfelelő hivatkozások megtalálhatók a Költségvetési
Főigazgatóság honlapján: http://www.cc.cec/budg/man/budgmanag/budgmanag_en.html
[34]             DA =
differenciált előirányzatok / DNA = nem differenciált előirányzatok
[35]             EFTA:
Európai Szabadkereskedelmi Társulás. 
[36]             Tagjelölt
országok és adott esetben a nyugat-balkáni potenciális tagjelölt
országok.
[37]             A táblázat
3.2. részében szereplő összegeket az inflációhoz kell igazítani, és ennek
megfelelően ki kell igazítani.
[38]             Az N. év a
javaslat végrehajtásának (valószínűsíthető) első éve, vagyis 2013.

[39]             Technikai
és/vagy igazgatási segítségnyújtás, valamint uniós programok és/vagy
intézkedések végrehajtásához biztosított támogatási kiadások (korábban:
BA-tételek), közvetett kutatás, közvetlen kutatás.
[40]             A
teljesítés a nyújtandó termékekre és szolgáltatásokra vonatkozik (pl.
finanszírozott diákcserék száma, épített utak hossza kilométerben stb.). (A)=
igazgatási támogatás, (B)= fordítási szolgáltatások, (C)= tényleges
szabványosítási tevékenység, (D)= népszerűsítés és nyilvánosság, ideértve
a konferenciákat is és (E)= egyéb szellemi szolgáltatások.
[41]             Technikai
és/vagy igazgatási segítségnyújtás, valamint uniós programok és/vagy
intézkedések végrehajtásához biztosított támogatási kiadások (korábban: BA-tételek),
közvetett kutatás, közvetlen kutatás.
[42]             AC=
szerződéses alkalmazott; INT=átmeneti alkalmazott (Intérimaire); JED =
küldöttségi pályakezdõ szakértõ; AL= helyi alkalmazott; SNE= kihelyezett
nemzeti szakértő;